title: Elisabet Vaasa

text: Elisabet Vaasa oli yhdeksäs Kustaa Vaasan ja Margareeta Leijonhufvudin kymmenestä lapsesta. Hänen veljensä Juhana III ja Kaarle IX toimivat vuoroillaan Ruotsin kuninkaina, kuten myös hänen velipuolensa Eerik XIV. Prinsessa sai hyvän kasvatuksen ja oli erittäin musikaalinen. Päinvastoin kuin vanhempaa sisartaan Sofia Vaasaa, Elisabetia on kuvailtu tasaiseksi ja onnelliseksi ihmiseksi. Häntä pidettiin eräänä Euroopan "täydellisimmistä" prinsessoista, ja hän sai useita avioliittotarjouksia, muun muassa Toscanan suurherttualta Francesco I:ltä. Jo vuonna 1562 Elisabet kihlattiin Mecklenburgin herttua Kristoferin kanssa, mutta tämän jouduttua pitkäksi aikaa puolalaisten vangiksi Elisabetin veli Juhana III purki kihlauksen. Elisabet sai avioliittotarjouksen Ranskan Henrik III:lta, mutta suunnitelma kariutui.


title: Elisabet Vaasa

text: Elisabet piti omaa hoviaan Tukholmassa, eikä masentunut epäonnistuneesta avioliittosuunnitelmasta. Hän vastasi veljiensä aviottomien lasten kasvatuksesta. Vuonna 1577 Mecklenburgin herttua vapautui vankeudestaan ja esitti Elisabetille uuden kosinnan. Ilmenneiden ongelmien johdosta häitä vietettiin vasta 7. toukokuuta 1581, jolloin Elisabet oli 32-vuotias. Pariskunta asettui asumaan Mecklenburgiin.


title: Elisabet Vaasa

text: Avioliitosta syntyi tytär, Margareta Elisabet. Herttua kuoli maaliskuussa 1592 ja Elisabet palasi Ruotsiin. Vuonna 1594 hän sai asuttavakseen Norrköpingshusin kartanon veljeltään Kaarle IX:ltä.


title: Elisabet Vaasa

text: Elisabet kuoli 48 vuoden iässä. Hänet on haudattu Uppsalan tuomiokirkkoon.


title: Daniel Ayala

text: Daniel Sánchez Ayala (s. 7. marraskuuta 1990 El Saucejo, Espanja) on espanjalainen jalkapalloilija, pelipaikaltaan keskuspuolustaja. Ayala edustaa Englannin mestaruussarjassa pelaavaa Nottingham Forestia lainalla Englannin Valioliigan Norwich Citystä.


title: Daniel Ayala

text: Ayala on Sevillan kasvatti, joka siirtyi Liverpooliin vuonna 2007. Hän nousi edustusjoukkueeseen kaudella 2009–2010, jonka aikana hän pelasi viisi Valioliigan ottelua. Kauden 2010–2011 hän pelasi lainalla muissa seuroissa, syyskaudella Hull Cityssä ja kevätkaudella Derby Countyssa, yhteensä 29 Englannin mestaruussarjan ottelua ja teki niissä yhden maalin. Ayala on edustanut Espanjan alle 21-vuotiaiden maajoukkuetta. Ayala siirtyi Liverpoolista Norwich Cityyn noin 800 000 punnan siirtosummalla ja solmi nelivuotisen sopimuksen seuran kanssa. Siirto vahvistettiin 16. elokuuta 2011.


title: Sofia Vaasa

text: Sofia Vaasa (29. lokakuuta 1547 – 17. maaliskuuta 1611) oli Ruotsin prinsessa ja kuningas Kustaa Vaasan ja kuningatar Margareetan tytär. Hän oli kolmanneksi nuorin kuningasparin kymmenestä lapsesta. Hänen veljensä Juhana III ja Kaarle IX toimivat vuoroillaan Ruotsin kuninkaina, kuten myös hänen velipuolensa Eerik XIV.


title: Sofia Vaasa

text: Useat historioitsijat ovat luonnehtineet Sofia Vaasaa onnettomimmaksi Kustaa Vaasan viidestä tyttärestä. Hän avioitui 4. heinäkuuta 1568 Saksi-Lauenburgin herttuan Magnus II:n kanssa. Magnus II oli Kustaa Vaasan ensimmäisen puolison, kuningatar Katariinan veljenpoika. Häitä juhlittiin samaan aikaan kun Sofian velipuoli Eerik XIV avioitui Kaarina Maununtyttären kanssa. Sofian ja Magnusin liitosta syntyi poika, Gustaf, luultavasti 31. elokuuta 1570.


title: Sofia Vaasa

text: Herttuapari sai Sofian veljeltä, kuningas Juhana III:lta läänityksenä Ekolsundin ja Vänngarnin Tukholman pohjoispuolelta. Avioliitto oli onneton. Herttua Magnus oli alkoholisoitunut ja väkivaltainen alaisiaan kohtaan. Vaimoonsa hänen kerrotaan kohdistaneen henkistä ja fyysistä väkivaltaa siinä määrin, että tämä menetti mielenterveytensä. Vuonna 1578 Juhana III pakotti Magnusin jättämään lopullisesti Ruotsin. Sofia jäi Ekolsundin linnaan poikansa Gustafin kanssa. Vaikka hän oli henkisesti tasapainoton, hän parantui siinä määrin, että pystyi johtamaan omaa talouttaan. Leski Sofiasta tuli vuonna 1603.


title: Qianlong

text: Qianlong, myös "Kien-lung" tai "Kao-tsu" (25. syyskuuta 1711 – 7. helmikuuta 1799) oli mantšulaisen Qing-dynastian kuudes keisari ja neljäs tähän sukuun kuulunut Kiinan hallitsija. Hän oli keisari Yongzhengin poika ja hallitsi vuosina 1735–1796. Vuonna 1796 hän luovutti keisarin asemansa pojalleen Jiaqingille, sillä hän ei halunnut hallita kauemmin kuin maineikas isoisänsä, keisari Kangxi. Vaikka hän virallisesti luopuikin keisarin asemasta, hän jatkoi tosiasiallisesti korkeimpana vallankäyttäjänä kuolemaansa saakka vuonna 1799.


title: Qianlong

text: Qianlongin edeltäjien aikana alkanut Kiinan mahtavuuden ja vaurauden kausi jatkui vielä Qianlongin hallituskaudenkin alkupuolella. Kauden lopulla valtakunnassa ilmeni kuitenkin sekä sisäisiä että ulkoisia levottomuuksia.


title: Qianlong

text: Honglia ihailivat suuresti sekä hänen isänsä, keisari Yongzheng, että hänen isoisänsä, keisari Kangxi. Jotkut historioitsijat ovat väittäneet, että pääasiallinen syy siihen, miksi Kangxi valitsi Yongzhengin seuraajakseen oli se, että tämän poika Hongli oli kaikista Kangxin pojanpojista isoisänsä erityisessä suosiossa. Hänen käsityksensä mukaan Hongli oli tavoiltaan hyvin samankaltainen kuin hän itse. Teini-ikäisenä Hongli oli hyvin harjaantunut sotilaallisissa taidoissa ja oli myös kirjallisesti hyvin lahjakas.


title: Qianlong

text: Isänsä noustua valtaan vuonna 1722 Honglista tuli Prinssi Bao (宝亲王/寶親王). Monien setiensä tavoin Hongli joutui perimysriitaan vanhemman velipuolensa Hongshin kanssa, jota kannattivat monet hovin virkamiehet ja myös Yunsi eli prinssi Lian. Moneen vuoteen keisari Yongzheng ei nimittänyt ketään kruununprinssiksi, mutta hovissa monet arvelivat hänen suosivan Honglia. Hongli kävi tarkastusmatkoilla etelässä, ja hänet tunnettiin taitavana neuvottelijana, joka sai tahtonsa läpi. Ajoittain hänet myös valittiin sijaishallitsijaksi hänen isänsä ollessa poissa pääkaupungista.


title: Qianlong

text: Jo ennen kuin Honglin asema isänsä seuraajana oli virallisesti julkistettu kokoontuneessa hovissa, laajalti tiedettiin, kuka olisi seuraava keisari. Nuori Hongli oli ollut sekä isoisänsä että isänsä suosiossa; Yongzheng oli uskonut hänelle monia seremoniallisia tehtäviä, kun hän oli vielä prinssi, ja ottanut hänet mukaansa hovissa käytyihin tärkeisiin keskusteluihin sotilaallisesta strategiasta. Siinä toivossa, ettei vallanperimys aiheuttaisi uudestaan samanlaista kriisiä, joka oli sävyttänyt Yongzhengin nousua valtaan, tämä oli kirjoittanut seuraajansa nimen testamenttiinsa, jota säilytettiin sinetöidyssä laatikossa Taivaallisen puhtauden palatsissa olleen valtaistuimen takana. Laatikossa oleva nimi piti ilmoittaa muille keisariperheen jäsenille kaikkien vanhempien ministerien läsnä ollessa vasta sitten, kun keisari oli kuollut. Yongzheng kuoli äkillisesti vuonna 1735, minkä jälkeen testamentti otettiin esiin ja luettiin koko Qing-hovin edessä, ja Honglista tuli kuudes mantšukeisari. Hän otti aikakausinimen "Qianlong" (乾隆), missä "Qian" (乾) merkitsee taivasta ja 隆 mainetta; täten nimi merkitsee "pysyvää mainetta".


title: Qianlong

text: Keisari Qianlong oli menestyksekäs sotapäällikkö. Välittömästi noustuaan valtaistuimelle hän lähetti sotajoukkoja kukistamaan miao-kapinat. Hänen myöhemmät sotaretket laajensivat suuresti Qing-dynastian hallitsemaa aluetta. Tämän mahdollisti, paitsi Qingin sotilasmahti, myös Keski-Aasian kansojen hajanaisuus ja voimien hupeneminen. Qianlongin aikana Zungarin kaanikunta liitettiin Qing-dynastian hallitsemiin alueisiin, ja sen alueelle annettiin uusi nimi Xinjiang, ja lännessä Ili valloitettiin ja sinne perustettiin varuskuntia. Xinjiang liitettiin keisarikuntaan sen jälkeen, kun zungarit, läntisten mongoliheimojen yhteenliittymä, oli lopullisesti voitettu ja hajotettu. Qing-dynastian aikaisen tutkija Wei Yuanin dzungareista, joita oli kaikkiaan 600 000 henkeä, 40 prosenttia kuoli isorokkoon, 20 prosenttia pakeni Venäjälle tai kazakkien keskuuteen, ja Qing-armeija surmasi 30 prosenttia, ja Clarke onkin pitänyt tapausta, ei vain Zungarin valtakunnan vaan myös zungarien kansan täydellisenä tuhoamisena. Historioitsija Peter Perdue on väittänyt, että zungarien tuho aiheutui keisari Qianlongin nimenomaisesta määräyksestä alkuunpannusta kansanmurhapolitiikasta.


title: Qianlong

text: Koko tämän ajan mongolit jatkuvasti tunkeutuivat Tiibetiin, samaan aikaan kuin Tiibetin buddhalaisuus levisi Mongoliaan. Lhasassa vuonna 1750 puhjenneiden kapinoiden jälkeen Qianlong lähetti sotajoukkoja Tiibetiin ja varmisti Dalai-laman aseman alueen hallitsijana, mutta Tiibetiin sijoitettiin myös Qingin edustajia ja varuskunta turvaamaan heidän läsnäolonsa. Sotaretkiä jatkettiin Nepaliin saakka, ja gurkhat pakottivat nepalilaiset antautumaan ja maksamaan veroja.


title: Qianlong

text: Qianlong yritti valloittaa etelästä myös Burman, mutta Kiinan–Burman sota (1765–1769) päättyi täydelliseen epäonnistumiseen. Aluksi hän uskoi, että tuloksena olisi ollut barbaariheimoista saatu helppo voitto, ja hän lähetti Burmaan vain rajaseudulla Yunnanissa olleet sotajoukot. Qingin tunkeutuminen Burmaan tapahtui aikana, jolloin Burman sotajoukoista suurin osa joutui samaan aikaan torjumaan Siamin hyökkäykset samana vuonna alkaneessa sodassa. Taistelujen karaisemat burmalaiset joukot onnistuivat kuitenkin voittamaan Kiinan joukot rajalla kahdella ensimmäisellä kerralla heidän tunkeutuessaan maahan, vuosina 1765–1766 ja 1766–1767. Tämä paikallinen konflikti eskaloitui nyt suureksi sodaksi, johon osallistuivat molempien maiden koko sotavoimat. Kolmas yritys (1767–1768), jota johtivat Kahdeksan lippukunnan valiojoukot, onnistuikin pääsemään Burman keskiosiin alueelle, josta oli enää muutaman päivän matka maan pääkaupunkiin, Inwaan. Pohoiskiinalaiset lippukunnat eivät kuitenkaan kyenneet selviytymään heille oudoissa trooppisissa olosuhteissa, joissa esiintyi tappavia endeemisiä tauteja, ja he joutuivat suurten tappioiden jälkeen kääntymään takaisin. Tämän jälkeen kuningas Hsinbyushin siirsi sotajoukkonsa Siamista Kiinan-rintamalle. Neljäs ja suurin hyökkäys torjuttiin rajalla. Kun Qin-joukot oli kokonaan saarrettu, joulukuussa 1769 molempien osapuolten sotilasjohtajat solmivat aselevon. Qing ylläpiti edelleen vahvoja sotilaallisia varustuksia Yunnanin rajaseuduilla noin kymmenen vuoden ajan valmistautuakseen uuteen sotaan, ja kauppa rajan yli kiellettiin kahdeksikymmeneksi vuodeksi. Kun Burma ja Kiina vuonna 1790 jälleen solmivat diplomaattisuhteet, Qing yksipuolisesti piti toimenpidettä Burman antautumisena ja julistautui voittajaksi.


title: Qianlong

text: Yritykset Vietnamin valtaamiseksi eivät onnistuneet sen paremmin. Vuonna 1787 viimeinen Le-kuningas Le Chieu Tong poistui Vietnamista ja muodollisesti pyysi, että hänet palautettaisiin valtaistuimelleen Thanglongissa (nykyisessä Hanoissa. Keisari Qianlong myöntyi asiaan ja lähetti suuren sotajoukon Vietnamiin kukistaakseen Tay Sonin talonpoikaiskapinalliset, jotka hallitsivat koko Vietnamia. Pääkaupunki Thanglong valloitettiinkin vuonna 1788, mutta muutamaa kuukautta myöhemmin Kiinan armeija voitettiin, ja se joutui sekasortoon sen jälkeen, kun Nguyen Hue, toinen ja kyvykkäin kolmesta Tay Son -veljeksestä, teki Tếtin aikana yllätyshyökkäyksen. Kiinalaiset julistuivat muodollisesti keisari Len ja hänen perheensä suojelijoiksi, mutta eivät puuttuneet Vietnamin asioihin seuranneiden 90 vuoden aikana.


title: Qianlong

text: Etelässä koetuista takaiskuista huolimatta keisari Qianlongin sotilaalliset aluevaltaukset lähes kaksinkertaistivat jo ennestään hyvin laajan keisarikunnan alueen ja toivat sen piiriin monia ei-kiinalaisia, mahdollisesti vihamielisiäkin kansoja kuten uiguurit, kazakit, kirgiisit, evenkit ja mongolit. Laajentuminen tuli myös hyvin kalliiksi: lähes koko keisarikunnan rahasto hupeni sotilasoperaatiohin. Sodissa saadut voitot eivät olleet helppoja. Sotajoukot pienenivät huomattavasti ja jotkut viholliset kykenivät sitkeään vastarintaan: Jin Chuanin alueen valloittaminen kesti 2-3 vuotta, ensin Qing-armeija voitettiin, mutta myöhemmin Yue Zhongqi sai tilanteen hallintaansa. Sota zungareja vastaan aiheutti suuria menetyksiä molemmille osapuolille.


title: Qianlong

text: Rajasotien lopulla sotajoukot alkoivat merkittävästi heikentyä. Sotilaallinen kuri ei enää ollut yhtä ankara kuin ennen, ja sotapäälliköt tulivat tyytyväisiksi elinoloihinsa. Kun suurin osa sodista oli jo käyty, he eivät enää nähneet mitään syytä harjoittaa armeijoitaan, jotka heikkenivätkin nopeasti Qianlongin valtakauden lopulla. Tämä onkin suurin syy siihen, miksi aivan Qianlongin kauden lopulla alkanutta Valkoisen lootuksen kapinaa ei helpolla saatu kukistetuksi.


title: Qianlong

text: Edeltäjiensä tavoin Qianlong otti sivistyksellisen tehtävänsä vakavasti. Häntä onkin pidetty filosofikeisarina. Hän osoitti suosiotaan niin tiibetiläisille buddhalaisille kuin kungfutselaisille, ja hän opetteli puhumaan mantšun ja kiinan lisäksi uiguuria, mongolia, tiibetiä ja tanguunia, jotta voisi keskustella paikallisten sotapäälliköiden kanssa.


title: Qianlong

text: Ennen kaikkea hän toimi säilyttääkseen mantšujen perinnön, jota hän piti mantšujen moraalisen luonteen ja siten dynastian mahdin perustana. Hän määräisi toimittavaksi mantšunkielisiä sukuluetteloja, historiateoksia ja rituaalisia käsikirjoja, ja vuonna 1747 hän salaisesti määräsi laadittavaksi šamanismin käsikirjan, jonka Siku Quanshu myöhemmin julkaisi. Hän myös lujitti dynastian kulttuurisia ja uskonnollisia vaatimuksia Keski-Aasiaan nähden määräämällä, että Chengen keisarillisen kesäpalatsin alueelle oli rakennettava jäljennös tiibetiläisestä temppelistä, Potalan palatsista. Esittäytyäkseen tiibetiläisille ja mongoleille pikemminkin buddhalaisin kuin kungfutselaisin käsittein hän maalautti itsestään thangkan, pyhän maalauksen, joka esitti häntä Manjusrina, viisauden Bodhisattvana.


title: Qianlong

text: Keisari Qianlong oli kungfutselaisen kulttuurin merkittävä "säilyttäjä ja palauttaja". Hänellä oli kyltymätön keräilyn halu, ja hän sai haltuunsa monet Kiinan yksityiset kokoelmat kulloinkin tarpeellisin keinoin ja "yhdisti heidän aarteensa keisarilliseen kokoelmaan." Hän saikin eri tavoin suuresti laajennetuksi keisarillista taidekokoelmaa, joka oli saanut alkunsa jo ennen ajanlaskumme alkua ja vuosisatojen kuluessa säästynyt monilta tulipaloilta ja sodilta. Kuitenkin ainakin mantšukeisareista juuri Qianlong omisti sille eniten huomiota. Hän seurasi huolellisesti, milloin harvinaisia maalauksia ja antiikkiesineitä oli myynnissä, ja hänen palveluksessaan oli kulttuurin asiantuntijoiden muodostama työryhmä, johon kuului sekä vanhoja kiinalaisia oppineita että vastikään opiskelleita mantšuja. Nämä raportoivat keisarille, milloin suuria yksityisiä kokoelmia saattasi tulla myyntiin joko siksi, koska jokin aikaisemmin rikas perhe oli joutunut taloudellisiin vaikeuksiin tai koska mantšu- tai kiinalaiten ylimysten perilliset eivät enää pitäneet arvossa esineitä, jotka heidän sukunsa oli saanut haltuunsa mantšuvalloituksen aikaisen sekasorron aikana. Toisinaan Qian long myös painosti tai jopa pakotti hovin varakkaita jäseniä hankkimaan taide-esineitä; tämän hän saattoi tehdä esimerkiksi huomauttamalle heille joistakin heidän tekemistään virheistä, jotka he saisivat anteeksi, jos hankkisivat keisarille jonkin sopivan taide- tai antiikkiesineen. Qianlon hankki useita maalauksia ja arvoesineitä myös selittämällä niiden silloisille omistajille, että ainoastaan Kielletyn kaupungin lujien muurien ja vartijoiden suojissa ne olisivat varmassa turvassa varkailta ja tulipaloilta. Pääosa tästä kokoelmasta on nykyisin Taiwanissa, National Palace Museumissa.


title: Qianlong

text: Suuresta taidekokoelmasta tuli tärkeä osa keisari Qianlongin elämää. Matkustaessaan hän otti maisemamaalauksia mukaansa voidakseen verrata niitä todellisiin maisemiin tai ripustaakseen niitä niiden palatsien seinille, joihin majoittui, jolloin hän merkitsi niihin jokaisen keran, jolloin oli käynyt kyseisessä paikassa. Seuraten Song-dynastian keisareiden ja Ming-dynastian aikaisten taiteilijoiden esimerkkiä hän myös säännöllisesti lisäsi keisarillisen kokoelman maalauksiin runollisia merkintöjä. Ne osoittivat teoksen olevan erityisen merkittävä ja olivat samalla osoitus hänen oikeutetusta asemastaan keisarina. Nimenomaan Qianlongille ominaisia ovat toisenlaiset merkinnät, jotka osoittavat hänen käsitelleen ainutlaatuisella tavalla teoksia, jotka hän ilmeisesti oli itse tehnyt. Muutaman kerran sinä pitkänä aikana, jolloin hän tutkiskeli joukkoa maalauksia ja käsikirjoituksia, joilla oli hänelle erityinen merkitys, hän teki niihin yksityisiä merkintöjä käyttäen niitä melkein päiväkirjan tavoin.


title: Qianlong

text: Suuri osa keisarillisen kokoelman jade-esineistä on Qianlongin ajalta. Hän keräili myös vanhoja pronssiesineitä, pronssipeilejä ja sinettejä , samoin kuin keramiikkaa, taiteellisia käyttöesineitä kuten emaloituja, metallisia ja lakattuja esineitä, joiden valmistus kukoisti hänen aikanaan. Huomattava osa hänen kokoelmistaan on nykyään Lontoossa, varsinkin Percival Davidin säätiön kokoelmissa mutta myös Victoria and Albert Museumissa ja British Museumissa.


title: Qianlong

text: Keisari Qianlong oli myös intohimoinen runoilija ja kirjailija. Hänen kootuissa teoksissaan, jotka julkaistiin kymmenenä niteinä vuosien 1749 ja 1800 välillä, on yli 40 000 runoa ja 1300 proosatekstiä, ja hän olikin yksi aikansa tuotteliaimpia kirjoittajia. Tiettyjä kohteita ylistävillä runoilla ("'yongwu shi") oli pitkät perinteet, joita Qianlong jatkoi liittääkseen nimensä sekä fyysisesti että intellektuaalisesti vanhaan taiteelliseen perinteeseen.


title: Qianlong

text:
Yksi Qianlongin suurista hankkeista oli "koota Kiinan parhaista oppineista työryhmä kokoamaan, toimittamaan ja painattamaan kaikkien aikojen laajin Kiinan filosofian, historian ja kirjallisuuden kokoelma. Tämä hanke tunnetaan "Neljän aarteen projektina", ja siihen osallistui 15 000 kopioijaa. Sen tuloksena saatiin kokoelma, Siku Quanshu (四庫全書), joka julkaistiin 36 000 niteenä, jotka sisälsivät 3450 täydellistä teosta. Monet teokset ovat säilyneet nimenomaan sen ansioista, mutta tarkoituksena oli myös saada selville ja syrjäyttää poliittiset vastustajat, sillä yksityiset kirjastot määrättiin tarkoin tutkittaviksi, jotta saatiin kootuksi luettelo 11 000 vanhasta teoksesta, joista noin kolmasosa valittiin julkaistaviksi. Teoksista, joita ei kokoelmaan kelpuutettu, tehtiin joko lyhyt yhteenveto, tai monessa tapauksessa ne määrättiin hävitettäviksi.
Noin 2 3000 teosta määrättiin kokonaan ja noin 350 osittain hävitettäväksi. Tarkoituksena oli hävittää Qing-dynastiaa vastaan suunnatut tai kapinalliset kirjoitukset, samoin kuin sellaisetkin, jotka loukkasivat aikaisempia "barbaarisia" dynastioita tai joissa käsiteltiin rajakiistoja tai maanpuolustuksen ongelmia. Siku Quanshu saatiin valmiiksi noin kymmenessä vuodessa, joiden kuluessa noin 3100 kirjallisuutta teosta kirjojen kaikkiaan 150 000 kopion joukosta joko poltettiin tai kiellettiin. Niistäkin teoksista, jotka kelpuutettiin Siku Quanshuun, monista poistettiin tai muutettiin osia. Eniten hävitettiin Ming-dynastian aikaisia teoksia.


title: Qianlong

text: Viranomaiset arvioivat jokaisen kirjoitusmerkin ja jokaisen lauseen. Jos he pitivät jotakin sanaa tai lausetta hallitsijoita loukkaavana tai heitä kohtaan epäkunnioittavana, ryhdyttiin vainoihin. Qianlongin aikana esiintyi 53 kirjallisen inkvisition tapausta, joissa kirjoittajat mestattiin, heidät silvottiin tai jopa leikattiin elävältä palasiksi (vanha kiinalainen teloitustapa, "Lingchi").


title: Qianlong

text: Qianlong käynnisti monia rakennushankkeita. Hän laajensi Pekingin pohjoispuolella olevilla kukkuloilla sijaitsevaa "Täydellisen kirkkauden palatsia" (Yuanmingyuan), jonka hänen isänsä oli rakennuttanut. Hän rakennutti sen läheisyyteen myös kaksi huvilaa, "Ikuisen kevään puutarhan" ja "Hienon kevään puutarhan". Hänen aikanaan Vanhaa kesäpalatsia laajennettiin 40 hehtaarin laajuiseksi, viisi kertaa Kielletyn kaupungin laajuiseksi. Äitinsä, leskikuningatar Chongqingin 60-vuotispäivän kunniaksi hän määräsi "Selvien väreilyjen puutarhaan" kaivettavaksi tekojärven, joka sai nimen Kunming-järvi, ja hän korjautti järven itärannalla sijainneen huvilan.


title: Qianlong

text: Hän myös laajensi Rehen keisarillista palatsia Kiinan muurin pohjoispuolella. Rehestä tuli käytännössä valtakunnan kolmas pääkaupunki, ja siellä Qianlong ylläpiti hovia mongoliylimysten kanssa. Hän vietti aikaa myös Mulanin metsästysmailla Rehen pohjoispuolella.


title: Qianlong

text: Vanhan Kesäpalatsin yhteyteen Qianlong antoi italialaiselle jesuiitta Giuseppe Castiglionelle toimeksi rakentaa Xiyanglou (西洋樓), eurooppalaistyylinen kartano, sillä hän oli viehättynyt eksoottisiin rakennuksiin ja esineisiin. Hän antoi myös ranskalaiselle jesuiitta Michael Benoistille tehtäväksi suunnitella keisariperheen iloksi määräajoin toimivia suihkulähteitä maanalaisine koneistoineen ja putkineen. Ranskalaisesta jesuiitta Jean Denis Attiretista samoin kuin Jean-Damascène Sallustista tuli keisari Qianlongin hovimaalareita. Sallusti, Castiglione ja Ignantius Sichelbart yhdessä suunnittelivat taisteluja esittäviä kuparisia painotauluja.


title: Qianlong

text: Qianlingin hallituskaudella Turfaniin rakennettiin hänen isänsä muistoksi Eminin minareetti.


title: Qianlong

text: Viimeisinä vuosinaan Qianlong oli itsetyytyväinen ja vallan turmelema, mutta hänen haaveensa olivat haihtuneet, ja hän luotti korruptoituneisiin virkamiehiin kuten Yu Minzhongiin (于敏中) ja myöhemmin Hesheniin (和珅).


title: Qianlong

text: Koska Heshen oli ministereistä korkea-arvoisin ja siihen aikaan Qianlongin eniten suosima, keisari uskoi hänelle valtakunnan päivittäisten asioiden hoidon ja keskittyi itse taiteeseen ja kirjallisuuteen. Myöhemmin Heshen kuitenkin teloitettiin, ja silloin todettiin, että hänen varallisuutensa oli kaikkiaan 900 miljoonaa taelia hopeaa, mikä vastaa Qing-hovin 12 vuoden ylijäämää.


title: Qianlong

text: Kun Qianlongin kauden viimeisinä vuosina ei enää käyty sotia, Kiina vaurastui ulkomaankaupalla niin ettei keisarikunnassa kerätty veroja joka vuosi. Valtion kassassa oli yli 400 miljoonaa hopeadollaria Qianlongin luopuessa kruunusta.


title: Qianlong

text: Virkamiehet olivat kuitenkin pitkään kavaltaneet valtion varoja ja harjoittaneet korruptiota. Lisäksi useat etelään tehdyt tarkastusmatkat, palatsien rakentaminen ja keisarin erikoinen elämäntyyli olivat jo tulleet valtiolle kalliiksi. Tämä sekä hänen korkea ikänsä ja se, ettei poliittisia uudistuksia ollut tehty, myötävaikutti osaltaan siihen, että jo hänen aikansa lopulla Qing-dynastia alkoi vähitellen rappeutua, mikä lopulta johti dynastian ja koko keisarikunnan häviöön ja heittää varjonsa hänen kunniakkaan ja loisteliaan poliittisen uransa ylle.


title: Qianlong

text: Länsimaat alkoivat 1700-luvun puolivälissä painostaa Qianlongia lisäämään ulkomaankauppaa. Ehdotettu kulttuurivaihto Brittiläisen imperiumin ja Kiinan välillä kuitenkin epäonnistui monesta syystä. Ensinnäkään Kiina ei ollut koskaan aiemmin ollut vilkkaassa vuorovaikutuksessa merentakaisten maiden kanssa, lukuun ottamatta lähellä sijaitsevia vasallivaltioita, eikä Qianlongilla näin ollen ollut käyttökelpoisia esikuvia. Lisäksi kiinalainen ja brittiläinen käsitys maailmasta olivat sovittamattomassa ristiriidassa keskenään, sillä kiinalaiset uskoivat yhä järkkymättä maansa olevan "Keskustan valtakunta", maailman keskus, eikä Kiinan hallitus myöskään katsonut voivansa suostua brittien vaatimaan kauppasuhteiden nopeaan vapauttamiseen.


title: Qianlong

text: Kiinalaisten perinteistä käsitystä Kiinasta maailman sivistyksellisenä keskuksena kuvastaa erityisesti kirje, jonka Qianlong lähetti vuonna 1793 Britannian kuningas Yrjö III:lle vastauksena tämän ehdottaessa pysyvän lähetystön perustamista Pekingiin:


title: Qianlong

text: Sinä, oi Kuningas, asut monien merten takana, mutta olet kuitenkin tuntenut nöyrää halua päästä nauttimaan sivistyksemme antimista ja lähettänyt tänne valtuuskunnan, joka kunnioittavasti on tuonut perille viestisi... Olen lukenut läpi kirjelmäsi. Sen vakavat sanat osoittavat harrasta nöyryyttäsi, mikä ansaitsee mitä korkeimman kiitoksen. Mitä tulee pyyntöösi saada asettaa hoviini lähettilääksi joku alamaisesi, joka valvoisi maasi ja Kiinan välistä kauppaa, se on vastoin kaikkia keisarillisen huoneeni tapoja eikä voi tulla kysymykseenkään... Vakuutat siinä määrin kunnioittavasi Taivaallista hoviamme, että tunnet halua omaksua sivistyksemme. Hovitapamme ja lakimme eroavat kuitenkin niin täydellisesti Sinun maasi tavoista, että vaikka lähettilääsi pystyisikin omaksumaan sivistyksemme alkeet, et koskaan kykenisi juurruttamaan tapojamme ja sääntöjämme vieraan maasi kamaraan. Oppikoonpa lähettilääsi siis miten paljon tahansa, siitä ei olisi mitään hyötyä. Minulla, joka olen koko avaran maailman valtias, on vain yksi päämäärä, nimittäin täydellinen hallitus ja valtion velvoitusten täyttäminen. Oudot ja kallisarvoiset esineet eivät minua kiinnosta. Jos olen käskenyt, oi Kuningas, että lähettämäsi lahjat on otettava vastaan, se on tapahtunut vain siksi, että antamalla tuoda ne maailman ääristä olet osoittanut alttiuttasi. Hallitushuoneemme mahtava loiste on kantautunut kaikkiin maihin auringon alla ja kaikkien kansojen kuninkaat ovat lähettäneet meille kallisarvoisia antimia sekä maitse että meritse. Kuten lähettilääsi saa nähdä, meillä on kaikkea. En anna mitään arvoa oudoille tai merkillisille kapineille enkä tarvitse maasi tuotteita.


title: Qianlong

text: Yrjö III oli lähettänyt George Macartneyn erikoislähettilääksi Kiinaan neuvottelemaan ulkomaankaupasta. Hänelle myönnettiin audienssi keisari Qianlongin luona, ja hän oli läsnä keisarin 80-vuotispäivillä. Audienssin luonteesta ja siitä, millaisia seremonioista silloin pidettiin, on jatkuvasti väitelty. Macartney vastusti ankarasti Qing-hovin pyyntöä, että brittiläisten neuvottelijoiden olisi polvistuttava ja suoritettava kowtow, ja siitä, mitä todellisuudessa tapahtui, kiinalaiset aikalaislähteet antavat varsin erilaisen kuvan kuin brittiläiset.


title: Qianlong

text: Yksi läsnä olleista Britannian edustajista, Aeneas Anderson, antoi ikääntyneestä keisarista varsin myönteisen, mutta Macartney itse varsin kielteisen kuvan.


title: Qianlong

text: Qianlongin hoviin saapui vuonna 1795 myös Alankomaiden lähetystö, ja tämä olikin viimeinen kerta, jolloin kukaan eurooppalainen saapui Kiinan hoviin perinteisten kiinalaisten ulkomaansuhteiden merkeissä.


title: Qianlong

text:
Alankomaiden ja samalla Alankomaiden Itä-Intian kauppakomppanian edustajana Isaac Titsingh matkusti vuosina 1794–1795 Pekingiin Qianlongin valtakauden 60-vuotisjuhliin. Titsinghin seurueeseen kuului myös amerikanhollantilainen Andreas Everardus van Braam Houckgeest,
jonka yksityiskohtainen kuvaus tästä lähetystöstä pian julkaistiin sekä Yhdysvalloissa että Euroopassa.
Chrétien Louis-Joseph de Guignes, joka käänsi Titshingin kuvauksen ranskaksi, julkaisi lähetystöstä vuonna 1808 myös oman selontekonsa. Hänen teoksensa "Voyage a Pékin, Manille et l'Ile de France" antoi asiasta varsin toisenlaisen kuvan kuin muut liikkeellä olleet. Titsingh itse kuoli ennen kuin oli ehtinyt laatia vastinetta Guignesin esitykselle.


title: Qianlong

text: Toisin kuin Macartney, Titsingh myöntyi vuonna 1795 suorittamaan kowtowin. Titsihgh seuraajineen pääsi osallistumaan moniin kiinalaisten järjestämiin, hovin tapojen mukaisiin juhliin.


title: Qianlong

text: Lokakuussa 1795 Qianlong ilmoitti virallisesti, että seuraavana keväänä hän vapaaehtoisesti luopuisi valtaistuimesta poikansa hyväksi. Qianlongin kerrottiin jo valtaan noustessaan luvanneen, ettei hän tulisi hallitsemaan kauemmin kuin isoisänsä, keisari Kangxi, joka oli hallinnut 61 vuotta.


title: Qianlong

text: Jo ennen vallasta luopumistaan Qianlong muutti pois Kielletyn kaupungin "Hengenviljelyn palatsista", joka vanhastaan oli kuulunut vain hallitsevalle keisarille, ja vuonna 1771 keisari määräsi toiseen paikkaan Kielletyssä kaupungissa rakennettavaksi suuren, muurien ympäröimän "Rauhallisuuden pitkäikäisyyden palatsin" ("Ningshou gong"), joka nykyään tunnetaan "Qianlongin puutarhana". Qianlong itse ei kuitenkaan koskaan muuttanut sinne asumaan.


title: Qianlong

text: Qianlong luopui valtaistuimesta vuonna 1795, 85-vuotiaana, valtakautensa 60:ntenä vuotena, poikansa, keisari Jiaqingin hyväksi. Seuraavien neljän vuoden ajan hän käytti arvonimenä "Taishang Huang", "väistynyt keisari" (太上皇), mutta todellisuudessa hän edelleen johti maata ja Jiaqing hallitsi vain nimellisesti.


title: Qianlong

text: Qianlong kuoli vuonna 1799.


title: Qianlong

text: Kirjallisuudestakin tunnetun legendan mukaan Qianlong olisi ollut hainingilaisen Chen Yuanlongin poika. Valitessaan seuraajaa valtaistuimelle Kangxi ei edellyttänyt vain, että seuraajan olisi kyettävä hyvin hallitsemaan valtakuntaa vaan myös, että hänen seuraajansa poikakin olisi yhtä kyvykäs voidakseen varmistaa mantšujen vallan maassa ikuisiksi ajoiksi. Yongzhengin oma poika oli heikkotahtoinen, ja tarinan mukaan Yongzheng olisi salaisesti vaihtanut oman tyttärensä Chen Yuanlongin poikaan, josta tuli Kangxin suosikki. Täten Kangxi hyväksyi Yongzhengin seuraajakseen, mikä myöhemmin johti siihen, että tämän pojasta, Honglista, tuli keisari Qianlong. Myöhemmin Qianlong kävi neljä kertaa maan eteläosissa ja tällöin myös Hainingissa Chenin luona jättäen sinne omia kaunokirjoitettuja tekstejä ja antoi myös useita keisarillisia määräyksiä, joiden ansioista Haining pysyi verovapaana alueena.


title: Qianlong

text: Tarina on kuitenkin monesta syystä ongelmallinen. Ensinnäkin Yongzhengin vanhin elossa ollut poika, Hongshi, oli vasta 7-vuotias Honglin syntyessä, ja siinä vaiheessa hän ei olisi vielä kyennyt tekemään ratkaisevaa päätöstä keisarihuoneeseen kuuluvan tytön vaihtamiseksi ulkopuoliseen poikaan, mikä sitä paitsi olisi, jos asia olisi paljastunut, saattanut hänet häpeään ja epäsuosioon, ja hänet olisi voitu sen vuoksi tuomita kuolemaankin. Toiseksi Yongzhengilla oli kolme muutakin poikaa, jotka elivät aikuisikään ja olisivat myös voineet periä valtakunnan. Itse asiassa koska Hongshi ainoana Yongzhengin pojista pakotettiin tekemään itsemurha, olisi paljon loogisempaa olettaa hänen olleen adoptoitu poika, jos kukaan heistä oli sellainen.


title: Qianlong

text:
Tarinat, joiden mukaan Qianlong kävi kuusi kertaa Jiangnanissa tavalliseksi kansalaiseksi tekeytyneenä ovat olleet suosittuja useamman sukupolven ajan. Kaikkiaan hän kävi Jiangnanissa kahdeksan kertaa, kun taas Kangxi oli käynyt siellä vain kuudesti.
Keisari Qianlongin tyttärien omia nimiä ei tunneta.


title: Qianlong

text: Qianlong adoptoi veljentyttärensä, Heshuon prinessa Hewanin (和碩和婉公主; 24. heinäkuuta 1734 – 2. toukokuuta 1760). Hän oli Qianlongin nuoremman velipuolen, Hongzhoun, prinssi Hen ja tämän ensimmäisen puolison Ujakun (烏札庫氏) tytär.


title: The Six Teens

text: ”The Six Teens” on brittiläisen Sweet-yhtyeen vuonna 1974 julkaistu kappale ja single. Se on myös samana vuonna ilmestyneen "Desolation Boulevard" -studioalbumin avausraita.Väistö, Perttunen 2003, s.44. Kappaleen ovat kirjoittaneet Nicky Chinn ja Mike Chapman, kuten kaikki yhtyeen vuosien 1971–74 singlet.Väistö, Perttunen 2003, s.43.


title: The Six Teens

text: Kappale on yksi Sweetin tunnetuimmista ja se oli kohdistettu erityisesti teini-ikäiseen yleisöön, sillä imagonmuutoksista huolimatta yhtyeen suurimmat ihailijat olivat edelleen pääasiassa nuorisoa.Väistö, Perttunen 2003, s.43. Sweetin kitaristin Andy Scottin mielestä ”The Six Teens” on kaikkien aikojen paras Chinn/Chapman-kappale.


title: The Six Teens

text: ”The Six Teens” ilmestyi singlenä heinäkuussa 1974. Sekä Euroopassa että Yhdysvalloissa julkaisijana toimi RCA Records.Väistö, Perttunen 2003, s.138. Britanniassa singlen sijoitus oli 9. Länsi-Saksassa kappale ylsi neljänneksi katkaisten samalla siellä yhtyeen kuuden peräkkäisen ykkössinglen putken. ”The Six Teens” ylsi top 10:een ainakin kymmenessä maassa. Rateyourmusic.com-sivuston käyttäjien arvostelujen perusteella ”The Six Teens” on vuoden 1974 110:nneksi paras singlenä julkaistu kappale.


title: The Six Teens

text: Singlen B-puoli oli yhtyeen itse kirjoittama melodinen ”Burn on the Flame”, jonka on sanottu olevan tasavertainen ”The Six Teensin” kanssa. Yhtye esitti kappaletta livesetissään vielä 1990-luvullakin.Väistö, Perttunen 2003, s.43.


title: The Six Teens

text:
A-puoli
B-puoli


title: Leteensuon turverata

text: Leteensuon turverata oli Hattulan Leteensuolla sijainnut kapearaiteinen turpeen kuljetukseen tarkoitettu rautatie. Rata kulki Hämeenlinna–Toijala-radan varrella sijainneelta Leteensuon pysäkiltä Leteensuon turpeenjalostustehtaalle ja sieltä edelleen Leteensuon suoalueelle. Rata oli käytössä ainakin 1950-luvulla.


title: Elatustuki

text: Elatustuki on Kansaneläkelaitoksen myöntämä maksu, jolla pyritään turvaamaan lapsen elatus, jos lapsi ei saa elatusapua elatusvelvolliselta vanhemmalta. Saadakseen Kelan elatustukea vanhempien pitää sopia elatusavusta kunnan sosiaalihuollon tai tuomioistuimen vahvistamalla sopimuksella.


title: Limapääkalat

text: Limapääkalat ("Beryciformes") on viuhkaeväisiin kuuluva kalalahko. Lahkoon kuuluvia lajeja tavataan kaikista valtameristä.


title: Limapääkalat

text: Limapääkalojen luokitus on epäselvää ja erityisesti sukulaissuhteet okakalojen lahkon ("Stephanoberyciformes") heimoihin ovat epäselvät. Eräät tutkijat sijoittavat osan näiden lahkojen heimoista lahkoon "Trachichthyiformes". Varhaisimmat tähän lahkoon kuuluvien kalojen fossiilit on ajoitettu myöhäiselle liitukaudelle. Nykyään lahkoon kuuluu seitsemän heimoa ja niissä lajeja lähteestä riippuen yhteensä 123–144.


title: Limapääkalat

text: Limapääkaloilla on sekä kehittyneiden että alkeellisten viuhkaeväisten piirteitä. Niiden uimarakko, suomut ja evien ruodot muistuttavat ahvenkaloja. Niiden kitaluut taas muistuttavat alkeellisempien viuhkaeväisten luita. Lahkon heimoille on tyypillistä suurikokoinen pää ja kookkaat silmät. Päässä voi olla myös limaonteloita, valoelimiä ja varsinkin poikasilla piikkejä. Kaikille lahkon heimoille on yhteistä silmäkuopan ylä- ja alapuolisten aistikanavien muunnos, jota kutsutaan Jabukowskin elimeksi.


title: Attenborough

text: Attenborough voi tarkoittaa sukunimenä:


title: Attenborough

text: Attenborough voi tarkoittaa myös:


title: Juha Aro

text: Juha Aro (s. 1974) on vuodesta 2001 alkaen toiminut Punkalaitumen Sanomien päätoimittajana ja on Punkalaitumen Sanomat Oy:n toimitusjohtaja. Aro on vuonna 1909 perustetun, Suomen neljänneksi vanhimman paikallislehden järjestyksessä kuudes päätoimittaja.


title: Juha Aro

text: Aro on valmistunut Turun yliopistosta filosofian maisteriksi suomen historian alalta. Vuonna 2000 tarkastetussa opinnäytteessään hän tutki mikrohistorian ja aatehistorian näkökulmasta punkalaitumelaisen maanviljelijä Juho Lähtin toimintaa paikkakunnan julkisen elämän keskeisenä vaikuttajana. Punkalaitumen Sanomissa Aro ehti työskennellä myös jo ennen opintojaan ja niiden aikana.


title: Virenojan tiilitehdas

text: Virenojan tiilitehdas toimi Orimattilan Virenojalla vuosina 1927–1975. Tehtaan perusti lahtelainen rautakauppias K. E. Mäkelä. Tehtaan vuosituotanto oli aluksi 2,5–3,5 miljoonaa tiiltä ja myöhemmin jopa 6 miljoonaa tiiltä. Puurunkoinen tehdas tuhoutui täysin tulipalossa juhannusaattona 1975 eikä sitä enää rakennettu uudelleen. Tehdas on nykyään airsoft-pelialue.


title: Virenojan tiilitehdas

text: Tehtaalla käytettiin valmiiden tiilien kuljetukseen työntö- ja sähköratoja. Savi kuljetettiin tehtaalle savenottopaikoilta 600mm kapearaiteista kenttärataa pitkin joka oli vuoteen 1950 saakka hevosvetoinen mutta myöhemmin sillä käytettiin moottorivetureita. Radalla oli käytössä veturit "Rheiner Maschinenfabrik Windhoff 779/1949", "Motor Rail Simplex 21558" ja "Motor Rail Simplex 21564". 1970-luvun alussa kenttäradalla oli 31 kuuppavaunua.


title: Virenojan tiilitehdas

text: Tehtaalle johti myös 350 metriä pitkä vuonna 1960 avattu leveäraiteinen sivuraide Lahti–Loviisa-radalta.


title: Tony Allen (muusikko)

text: Tony Oladipo Allen (s. 12. elokuuta 1940 Lagos, Nigeria) on eräs afrobeat-musiikin pioneereista. Hän perusti vuonna 1969 Fela Kutin kanssa Africa '70 -yhtyeen, jossa toimi rumpalina ja epävirallisena musiikillisena johtajana vuoteen 1979. Kuti ja Allen olivat aiemmin tehneet yhteistyötä jo vuodesta 1964. Allen soitti Africa '70:n jälkeen vuoteen 1984 saakka Lagos-yhtyeessään ja muutti sitten Eurooppaan. Asuttuaan aluksi Lontoossa hän siirtyi vuonna 1985 Pariisiin, jossa pääsi Ray Leman ja Manu Dibangon sessiorumpaliksi.


title: Tony Allen (muusikko)

text: Allenilla on ollut myös sooloura, jonka aikana hän on muun muassa levyttänyt afrobeatia ja myös hyödyntänyt dubin ja avantgarderapin vaikutteita. Hän perusti Paul Simononin, Simon Tongin ja Damon Albarnin kanssa vaihtoehtorockyhtyeen, joka julkaisi vuonna 2007 albumin "The Good, the Bad & the Queen". Allen on myös julkaissut Jimi Tenorin kanssa levyn "Inspiration Information, Vol. 4" (2009).


title: Tony Allen

text: Tony Allen on seuraavien henkilöiden nimi:


title: Fresh (lonkero)

text: Fresh (ent. "Kurko") on suomalainen, Sinebrychoffin valmistama long drink -tuotemerkki. Kurko-lonkero lanseerattiin vuonna 2003, ja siitä tehtiin käymisteitse valmistettu, tuon ajan alkoholilain nojalla ruokakauppojen valikoimiin sopiva lonkero. Kurko muuttui Freshiksi elokuussa 2017.


title: Umi no Triton

text: Umi no Triton () on Osamu Tezukan luoma japanilainen sarjakuva ja siihen pohjautuva animaatiosarja.


title: Umi no Triton

text: Sarjakuvaa julkaistiin 1. syyskuuta 1969 – 31. joulukuuta 1971 Sankei shinbun -sanomalehdessä nimellä Aoi Triton, mutta vuodesta 1972 animaatiosarjan myötä nimeksi vaihtui ”Umi no Triton”. Nimi ”Triton” on peräisin antiikin Kreikan tarustosta, mutta itse sarjan tapahtumilla ei ole niihin yhteyttä.


title: Umi no Triton

text: Sankei shinbunin toimitus, joka oli helmikuun 1969 loppuun asti julkaissut Tetsuwan Atom -sarjakuvaa (jonka nimeksi myöhemmin vaihtui ”Atom konjaku monogatari”), pyysi Osamu Tezukaa tekemään lehdelle uuden sarjakuvan, jota alettiin julkaista puoli vuotta Tetsuwan Atomin päättymisen jälkeen. Tuohon aikaan spokon-genren vakavat sarjakuvat olivat suosiossa, ja lehden toimituksen pyynnöstä Tezuka lisäsi tarinaan elementtejä niistä, kuten erikoisharjoittelukohtauksia. Tarinan alussa sarjakuvan päähenkilö on kalastajakylässä asuva poika Kazuya Yazaki, joka löytää merenväkeen, tritoneihin kuuluvan vauva Tritonin. Tarinan piti kertoa ulkopuolisten riitoihin sotkeutumisesta ja sisukkuudesta, mutta Tezuka itse tuli siihen tulokseen, että sarjakuva olisi parempi suoraviivaisena seikkailukertomuksena, joten kesken tarinan Kazuya katoaa ja Tritonista tulee päähenkilö.


title: Umi no Triton

text: Animaation tarinaan verrattuna sarjakuvassa Triton kasvaa maan ihmisenä ja kuvaa Tritonin ahkeraa tiedon ja taistelutaitojen opiskelua ennen tämän paluuta mereen. Näin selitetään se, miten Triton lähinnä vedessä hengittämään kykenevänä, muuten tavallisena ihmisenä kykenee kamppailemaan tasaväkisesti meren hirviömäisten poseidonien kanssa. Poseidonien vastaisen taistelun lisäksi ihmisten ja tritonien vaikeat suhteet muodostavat myös yhden tarinan peruspilareista.


title: Umi no Triton

text: Animaatioversion ääninäyttelijät oli hankittu Aoni Productionista ja Tokion ääninäyttelijöiden osuuskunnasta.


title: Umi no Triton

text: Sarjakuvan pohjalta tehtyä animaatiosarjaa näytettiin 1. huhtikuuta – 30. syyskuuta 1972 lauantaisin 19.00–19.30 yhteensä 27 osaa TBS-verkossa ABC avainasemana. ABC myös tuotatti sarjan. Umi no Tritonin myötä sen lauantai ohjelmalokeron ohjelma vaihtui TBS:n tuottamasta ohjelmasta ABC:n tuottamaksi.


title: Umi no Triton

text: Kun sarjakuvan julkaisu sanomalehdessä oli päättynyt, teki Tezuka ensin itse sarjan pilottijakson omassa Tezuka Productions -yhtiössään. Tezukan toisen yhtiön, Mushi Productionin talousvaikeuksien aiheuttaman sekasorron myötä sarjan oikeudet päätyivät kuitenkin Tezukan manageri Yoshinobu Nishizakille, joka onnistui kauppaamaan sarjan televisiolle. Umi no Tritonista tuli ensimmäinen Nishizakin tuottama animaatio ja myöhemmin Gundam-sarjan myötä kuuluisuuteen nousseen Yoshiyuki Tominon ensimmäinen ohjaustyö. Sarjan teki Animation Staff Room, jonka henkilöstö koostui lähinnä entisistä Mushi Productionin myyntiosaston työntekijöistä. Varsinaisen työn teki kuitenkin etupäässä mm. Tōei dōgan alihankkijana toiminut Asahi Film. Ohjaaja Tomino on myöhemmin sanonut Mushi Productionilta tullutta henkilöstöä ”hyödyttömäksi”. Tämän vuoksi Tomino päätti kokeilla jotakin uutta, ja lisäsi tarinaan epätezukamaisia hahmoja, ja antoi hahmosuunnittelun Tōei dōgasta tulleen Yukiyoshi Hanen tehtäväksi.


title: Umi no Triton

text: Tällaisen tuotantoprosessin johdosta Tezuka kirjoitti Akita shotenin pokkarien kansiteksteihin, ettei ”television Triton ole hänen työnsä”. Kōdanshan Tezuka Osamu manga zenshūn jälkikirjoituksessakin hän toteaa, että oli vastuusa vain alkuteoksesta (sarjakuvasta). Tomino puolestaan arvelee Tezukan itse pitäneen sarjakuvaansa epäonnistuneena työnä, koska antoi Tominolle melko vapaat kädet sarjan teon suhteen.


title: Umi no Triton

text: Animaatioversiosta leikattiin kokonaan pois sarjakuvan tritonien ja ihmisten hankalia suhteita kuvaavat teemat. Lisäksi tarinan keskiöön nousi orihalcon-tikari, jolla Triton kukistaa ylivoimaisetkin vastustajat. Tetsuwan Atomista ja Ribon no kishistä poiketen Umi no Tritonissa ei nähdä lainkaan Osamu Tezukan tähtisysteemin hahmoja.


title: Umi no Triton

text: Umi no Triton edelsi Tähtiritareita, mutta onnistui sen tavoin tulemaan suosituksi vanhempien katsojien keskuudessa. Täten sillä on tärkeä osa animebuumin pioneerina. Sanotaan, että sarja oli ensimmäinen japanilainen animaatio, jolle perustettiin faniklubi, ja sillä oli erityisen paljon naiskatsojia.


title: Umi no Triton

text: Kun Nishizakin myöhempi Tähtiritarit ja Tominon Kidō senshi Gundam osoittautuivat kumpikin menestyksiksi, kasvoi myös Umi no Tritonin arvostus. 25. tammikuuta 1978 julkaistiin Anime aizōban -sarjassa ensimmäisenä Umi no Tritonin soundtrack (CS-7044), ja se nousi parhaimmillaan Oriconin LP-listan neljänneksi.


title: Umi no Triton

text: Animebuumin päästyä täyteen vauhtiin televisiosarjasta leikattiin teatterielokuvaversion ensimmäinen osa (74 min). Elokuvan tuotti Yukiyoshi Nishizaki ja ohjasi Tähtiritarien elokuvaversionkin ohjannut Toshio Masuda. 4. heinäkuuta 1979 pidettiin alkuperäisen Tähtiritarit-elokuvan ja sen jatko-osa Saraba uchū senkan Yamaton uuden teatterikierroksen yhteydessä Uchū senkan Yamato festival -tapahtuma. Sen sijaan Umi no Tritonin jäkimmäinen elokuva (65 min) ei koskaan päässyt elokuvateattereihin asti. Maaliskuussa 2002 Pioneer LDC (nykyinen Geneon Universal Entertainment Japan) julkaisi DVD:n, jossa oli molemmat Triton-elokuvat.


title: Umi no Triton

text: Se, että kyseessä on Yoshiyuki Tominon ensiohjaus, itselleen tärkeitä asioita suojeleva päähenkilö, päähahmojen ydistyminen sekä lopussa tritoneista pahoja ja poseidoneista hyviä tekevä yllätyskäänne sekä muut yhtymäkohdat Muteki chōjin Zambot 3:een aiheuttavat sen, että näitä kahta animaatiota usein verrataan toisiinsa.


title: Umi no Triton

text: Keibunshan ”Daihyakka series 112 – sekai no kaijū daihyakka” -kirjassa esiteltiin osa Umi no Tritonin poseidoneista ja Medon.


title: Umi no Triton

text: Yksi sarjan sponsoreista, Nakajima seisakusho, tuotteisti poseidon-hirviöt, ja niitä kaupattiin Bullmarkin hirviölelujen tavoin 350 jenin hintaan. Mm. Bacula ja Geppler jäivät kuitenkin vaille leluvastineita. Aikanaan julkaistiin myös Ruka-lelu vedenalaisella moottorilla, jolla pyrittiin ratsastamaan Bandain ”Wanpaku iruka”n suosiolla.


title: Umi no Triton

text: 31. maaliskuuta 1975 ABC siirtyi Terebi Asahin verkkoon, minkä seurauksena Umi no Triton näytettiin uusintana niillä alueilla, joilla oli Asahin verkkoon kuuluvua televisiokanava. Myöhemmin sarja näytettiin uusintana myös Mainichi hōsōn (MBS) ”Hero wa nemuranai” -ohjelmalokerossa, joka on tarkoitettu erityisesti animaatiosarjojen uusinnoille. Viimeisimpänä se lähetettiin uusintana elo–syyskuussa 2010 Sun TV:llä arkiaamuisin kello 7.


title: Umi no Triton

text: 17. joulukuuta 1990 Bandai Visual julkaisi sarjan kaikki 27 osaa sisältävän, seitsemän laserdisc-levyn LD-boksin. Seuraavana vuonna 1991 Bandai Visual toi myyntiin koko sarjan myös kuudella erikseen myytävällä VHS-kasetilla.


title: Umi no Triton

text: Pioneer LDC julkaisi sarjan 21. syyskuuta 2001 DVD-boksina. 25. lokakuuta 2002 sarja ilmestyi myös viitenä yksittäisenä DVD-levynä. Nämä DVD:t ovat kuitenkin olleet loppuunmyytyjä jo pitkään, ja niiden hinnat ovat nousseet korkeiksi verkkohuutokaupoissa ja käytettyjen DVD:iden markkinoilla.


title: Umi no Triton

text: 11. syyskuuta 2009 Tōhoku-shinsha laski myyntiin DVD-boksin, joka sisälsi koko televisiosarjan sekä molemmat elokuvat.


title: Umi no Triton

text: Kalastajavanhus Ippei löytää vihreähiuksisen vauvan niemeltä, nimeää tämän Tritoniksi ja kasvattaa tämän. Triton jää kuitenkin ulkopuoliseksi hiustensa epäonnekkaana pidetyn värin johdosta. Eräänä päivänä Triton tapaa valkean delfiini Rukan. Ruka paljastaa Tritonille, ettei tämä ole ihminen, vaan vesi-ihmisten, tritonien, viimeinen eloonjäänyt. Delfiini kertoo myös, että Tritonien kohtalona on taistella seitsemää merta tyrannin ottein hallitsevia poseidoneja vastaan. Aluksi Triton on äimistynyt pelkästään jo siitä, että ymmärtää delfiinin puhetta, eikä usko Rukan kertomaa todeksi. Triton näkee Ippein hänet pelastaessaan löytämät tritonivaatteet ja arvokkaan orihalcon-tikarin, jolloin hän ymmärtää Rukan puhuneen totta. Samassa Tritonin löytäneet poseidonien etujoukot hyökkäävät kalastajakylään, ja Triton päättää lähteä matkalle merille suojellakseen kotikyläänsä. Triton vannoo etsivänsä muita selvinneitä tritoneja ja kukistavansa poseidonit pelastaakseen kylänsä ja kostaakseen vanhempiensa kuoleman.


title: Umi no Triton

text: Vaikeuksien täyttämän matkan jälkeen Triton saapuu poseidonien tukikohtaan, mutta saa tietää yllättävän totuuden: Poseidonit olivat henkiinjääneitä ihmisuhreja, jotka atlantislaiset olivat tarjonneet Poseidon-jumalalleen. Tritonit taas olivat atlantislaisten luoma uusi ihmisrotu, jonka he olivat luoneet antaakseen luomustensa käyttöön orihalcon-tikarin, jonka atlantislaiset valmistivat heidät tuhon partaalle ajaneille poseidoneille. Poseidonit olivat tuhonneet tritonit vain suojellakseen itseään.


title: Umi no Triton

text: Sarjan ohjaaja Tomino kirjoitti tämän viimeisen jakson yllättävän paljastuksen omin päin storyboardiin jättäen alkuperäisen käsikirjoituksen huomiotta. Tomino oli saanut idean lopetukseen jo sarjan puolivälin valmistuttua, mutta oli pitänyt sen omana tietonaan, koska oli varma siitä, että muu työryhmä ampuisi sen alas, mikäli saisi kuulla siitä. Tomino teki kuitenkin vakaan päätöksen päättää sarja juuri näin, riippumatta sen tulevasta kestosta. Tomino itse on kuvannut myöhemmin toimintaansa ”vallan väärinkäytöksi”.


title: Umi no Triton

text: Sarjan viimeisen osan käsikirjoittajaksi on listattu Seiji Matsuoka, mutta kyseessä on vain muodollisuus – todellisuudessa sarjan viimeisen osan tapahtumia vastaavaa käsikirjoitusta ei ole olemassa.


title: Umi no Triton

text: Sarjan alkuanimaation animinti ei ehtinyt valistua lähetysten alkamiseen mennessä, joten sarjan ensimmäisten jaksojen aikana käytettiin videota, jossa Rika Sudō ja Kaguya-hime laulatavat sarjan loppulaulu Umi no Tritonin.


title: Umi no Triton

text:
Jaksonimet ovat ne, mitkä itse jaksojen alussa näytetään. Myös ne osat, jotka päätyivät elokuvaan, on mainittu. Lähes kaikki sellaiset jaksot, joiden tarina muodosti yhden jakson mittaisen kokonaisuuden ja joilla ei ollut sarjan kokonaisjuonen kannalta merkitystä, leikattiin.
Lokakuussa 1971 Mushi Pro shōji valmisti Japanin ulkopuolisia markkinoita silmällä pitäen toimintaan keskittyvän yhdeksänminuuttisen Triton-pilottifilmin, jossa hahmoja oli muokattu länsimaisemmiksi. Elokuva tehtiin Eastman Color -filmille. Pilottifilmi edelsi tv-sarjaa, ja sen nimenä oli lehtisarjakuvan mukaan ”Aoi Triton”.Triton päätyy avaruuteen Poseidonin kanssa yrittäessään karkottaa kuolemattoman vihollisensa sinne. Yksi Pipikon ja Tritonin seitsemästä lapsesta, Blue, ryhtyy Tritonin seuraajaksi, ja sarjakuva päättyy hänen palatessaan Ganomothin kuoresta muodostuneelle saarelle.


title: Umi no Triton

text: Triton tunkeutuu Atlantiksen raunioihin ja törmää siellä poseidonien vanhimman ruumiiseen. Silloin orihalcon-tikarin salat paljastuvat: selviää, että Poseidonin patsas on tosiasiassa tehty ”plusenergiaisesta” orihalconista ja tikari ”miinusenergiaisesta”. Poseidonien hävittämät atlantislaiset olivat antaneet tikarin tritoneille. Tritonin tikari ja poseidoninen elämänlähde, Poseidon-patsas vetivät toisiaan puoleensa magneetin lailla. Poseidonit olivat oman turvallisuutensa tähden olleet pakotettuja pyrkimään tuhoamaan orihalcon-tikarin. Lopulta Triton tuhoaa patsaan, ja seuraava räjähdys hävittää koko poseidonien linnakkeen. Lopussa Triton, Pippy ja delfiinit lähtevät matkalle kohti tuntematonta määränpäätä.


title: Maksaläiskät

text: Maksaläiskät ovat ihon pigmenttisolujen määrän kasvusta johtuva ilmiö, jonka seurauksena muodostuu ruskehtavia läikkiä, jotka tummuvat pienestäkin altistuksesta ultraviolettisäteilylle. Ilmiö on yleinen etenkin vanhuksilla ja raskaana olevilla naisilla. Vaikka maksaläiskät saattavat näyttää melko kiusallisilta, ne eivät ole kuitenkaan koskaan vaarallisia.


title: Maksaläiskät

text: Maksaläiskiä voidaan yrittää vaalentaa hydrokinonia sisältävillä vaalennusvoiteilla, mutta ajan myötä nämä kuitenkin tummentavat maksaläiskiä vain entisestään.


title: Maksaläiskät

text: Terveyskirjaston artikkeli maksaläiskistä


title: Pesäpallon suomensarja 1946

text: Pesäpallon suomensarja pelattiin toisen kerran kaudella 1946.


title: Pesäpallon suomensarja 1946

text: Lohkovoittajat Nokialla


title: Pesäpallon suomensarja 1946

text: Lahden Mailaveikot nousi suoraan mestaruussarjaan. Kauhajoen Karhu ja Nokian Urheilijat kolmosmarkkinoille.


title: Pesäpallon suomensarja 1946

text: Lohkojen kakkoset pelasivat karsintaturnauksen Myllykoskella.


title: Pesäpallon suomensarja 1946

text: Myllykosken Kilpa-Veikot ja Tampereen Pyrintö kolmosmarkkinoille.


title: Pesäpallon suomensarja 1946

text: Pelattiin Kauhajoella.


title: Pesäpallon suomensarja 1946

text: Myllykosken Kilpa-Veikot ja Tampereen Pyrintö nousivat SM-sarjaan.


title: Arvostele mun illallinen

text: Arvostele mun illallinen, tunnettiin myös aiemmin nimellä Syödään yhdessä () on alun perin brittiläinen Channel 4:n televisio-ohjelma, joka esitettiin ensimmäisen kerran tammikuussa 2005.


title: Arvostele mun illallinen

text: Ohjelmassa neljä tai viisi henkilöä pitää vuorotellen kutsut, johon kukin isäntä tai emäntä kutsuu muut osallistujat. Mahdollisesti vieraat saavat myös tutkiskella isännän tai emännän kotia ja tavaroita. Kutsujen pitäjän on tarkoitus järjestää mahdollisimman herkulliset ja upeat kutsut, sillä vieraat arvostelevat ne pistein 1–10. Kutsujen pitäjät eivät saa tietää pisteitä, vaan ne pidetään kaikilta salassa, kunnes kaikki ovat pitäneet kutsunsa ja saaneet pisteensä. Voittaja on eniten pisteitä saanut. Voittona on 1000 punnan rahapalkinto.


title: Arvostele mun illallinen

text: Suomessa sarjaa ovat esittäneet Nelonen ja Liv. Formaatti on levinnyt laajalle, ja Suomessa nähdään paitsi brittiversiota myös ruotsalaista "Arvostele mun illallinen Ruotsissa" (Halv åtta hos mig). Lokakuussa 2011 ohjelman suomalainen versio "Arvostele mun illallinen Suomessa" alkoi Liv-kanavalla.


title: Arvostele mun illallinen

text: Suomessa esitetään lisäksi formaattia muistuttavaa ohjelmaa Neljän tähden illallinen, jossa osallistujina ovat julkisuuden henkilöt.


title: Arvostele mun illallinen

text: Ohjelmalle tyypillistä on kertoja, joka ikään kuin keskustelee osallistujien kanssa humoristiseen sävyyn ja joskus usuttaen osallistujat hieman naurunalaisiksi.


title: HMS Terpsichore (R33)

text: HMS Terpsichore (viirinumerot R33 ja F19) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.


title: HMS Terpsichore (R33)

text: Alus tilattiin maaliskuussa 1941 William Denny and Brothersilta Dumbartonista. Sen köli laskettiin vielä saman vuoden lopulla 25. marraskuuta ja alus laskettiin vesille 17. kesäkuuta 1943. Alus valmistui 20. tammikuuta 1944.


title: HMS Terpsichore (R33)

text: Alus sijoitettiin 1964 poistolistalle ja se myytiin BISCOlle. Alus saapui 17. toukokuuta 1966 hinattuna West of Scotland Shipbreakersille Trooniin romutettavaksi.


title: HMS Troubridge

text: HMS Troubridge (viirinumerot R00 ja F09) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1955 tyypin 15 fregatiksi.


title: HMS Troubridge

text: Alus tilattiin 13. maaliskuuta 1941 John Brown and Companyltä Clydebankistä osana kuudetta hätälaivuetta (). Sen köli laskettiin vielä saman vuoden lopulla 10. marraskuuta ja alus laskettiin vesille 23. syyskuuta 1942. Alus valmistui 8. maaliskuuta 1943 varustettuna laivueenjohtajaksi.


title: HMS Troubridge

text: Alus poistettiin palveluksesta 27. maaliskuuta 1969 ja se sijoitettiin poistolistalle. Alus saapui 5. toukokuuta 1970 "HMT Rewardin" hinaamana Cashmorelle Newportiin romutettavaksi.


title: Rastunsuon turverata

text: Rastunsuon turverata oli Rautalammin Rastunsuolla sijainnut kapearaiteinen turpeen kuljetukseen tarkoitettu rautatie. 600mm rata otettiin VAPO:n omistamalla turvesuolla käyttöön 1973 mutta se purettiin jo 1974.Radalla oli veturina "MotorRail Simplex 9844".


title: Rastunsuon turverata

text: Turvetuotanto Rastunsuolla päättyi 1990-luvulla ja suon paikalle perustettiin 15 hehtaarin kokoinen Rastunsuon lintujärvi jonka suurin syvyys on noin 1,5 metriä. Järven rannalla on kaksi lintutornia ja nuotiokatos.


title: Ivan Emilianov

text: Ivan Emilianov (s. 19. helmikuuta 1977 Chișinău) on moldovalainen yleisurheilija, joka kilpailee kuulantyönnössä.


title: Ivan Emilianov

text: Emilianov osallistui olympialaisiin ensimmäistä kertaa Sydneyssä 2000, jossa hän putosi finaalista jäätyään karsinnan 36. tilalle. Hän karsiutui myös MM-kisoissa 2001 ja EM-kilpailuissa 2002. Emilianov oli karsintakierroksen 25. Ateenan olympialaisissa 2004 työnnettyään kuulan 19,25 metrin päähän. Hän ei päässyt finaaliin asti myöskään Osakan MM-kisoissa 2007 eikä Pekingin olympialaisissa 2008. Sisäratojen MM-kilpailuihin hän osallistui vuosina 2004 ja 2008 ja sisäratojen EM-kilpailuihin vuosina 2002 ja 2005, jääden joka kerta karsintaan.


title: Ivan Emilianov

text: Emilianov jäi kiinni dopingin käytöstä vuonna 2011 ja sai kahden vuoden kilpailukiellon ajalle 21.7.2011–20.7.2013.


title: Ivan Emilianov

text: "Lähde: IAAF"


title: HMS Tumult (R11)

text: HMS Tumult (viirinumerot R11 ja F121) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1949-1950 tyypin 16 fregatiksi.


title: HMS Tumult (R11)

text: Alus tilattiin 14. maaliskuuta 1941 John Brown and Companyltä Clydebankistä osana kuudetta hätälaivuetta (). Sen köli laskettiin vielä saman vuoden lopulla 16. marraskuuta ja alus laskettiin vesille 9. marraskuuta 1942. Alus valmistui 2. huhtikuuta 1943.


title: HMS Tumult (R11)

text: Alus sijoitettiin poistolistalle ja se myytiin 1965 BISCOlle. Alus saapui 25. lokakuuta hinattuna Arnott Youngille Dalmuiriin romutettavaksi.


title: HMS Tuscan (R56)

text: HMS Tuscan (viirinumerot R56 ja F156) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.


title: HMS Tuscan (R56)

text: Alus tilattiin 14. maaliskuuta 1941 Swan Hunter and Wigham Richardsonilta Wallsendistä osana kuudetta hätälaivuetta (). Sen köli laskettiin vielä samana vuonna 6. syyskuuta ja alus laskettiin vesille 28. toukokuuta 1942. Alus valmistui 11. maaliskuuta 1943.


title: HMS Tuscan (R56)

text: Alus sijoitettiin 1965 poistolistalle ja se myytiin BISCOlle. Alus saapui 26. toukokuuta 1966 hinattuna MacLellanille Bo'nessiin romutettavaksi.


title: HMS Tyrian (R67)

text: HMS Tyrian (viirinumerot R67 ja F67) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin tyypin 16 fregatiksi.


title: HMS Tyrian (R67)

text: Alus tilattiin maaliskuussa 1941 Swan Hunter and Wigham Richardsonilta Wallsendistä osana kuudetta hätälaivuetta (). Sen köli laskettiin vielä samana vuonna 15. lokakuuta ja alus laskettiin vesille 27. heinäkuuta 1942. Alus valmistui 8. huhtikuuta 1943.


title: HMS Tyrian (R67)

text: Alus sijoitettiin poistolistalle ja se myytiin BISCOlle. Alus saapui 9. maaliskuuta 1965 hinattuna Trooniin romutettavaksi.


title: Jollei jouluna ole lunta (albumi)

text: Jollei jouluna ole lunta on Marja-Liisa Kuosmasen joululevy, joka julkaistiin loppuvuodesta 2010 cd-korttina.


title: Antti Poikela

text: Antti Poikela (s. 1989) on suomalainen lentopalloilija. Poikela on pelannut uransa aikana kotimaisen lentopalloliigan lisäksi Italiassa, Tshekissä ja Ranskassa. Suomessa Poikelan seuroja ovat olleet Korson Veto, Valkeakosken Isku-Veikot, Pielaveden Sampo, Hurrikaani Loimaa ja Akaa Volley. Kaudella 2017-18 Poikela voitti Ranskan Pro B -liigan Cannesin riveissä.


title: Antti Poikela

text: Poikela on kotoisina Sallasta ja on Napapiirin Pallokettujen kasvatti. Hän debytoi lentopalloliigassa kaudella 2006-2007 KoVen riveissä. KoVen pudottua sarjaporrasta alemmassa Poikela pelasi seuraavat kaudet 1-sarjassa. Kaudeksi 2009-2010 hän solmi sopimuksen Valkeakosken Isku-Veikkoihin, mistä hän siirtyi myöhemmin Pielaveden Sampoon.


title: Antti Poikela

text: Kaudella 2011-2012 Poikela pelasi Italian A2-liigassa. Sopimus Euroopan kentille varsin yllättävä, koska hänellä ei ollut allaan ainoatakaan A-maaottelua. Myöhemmin Poikela on pelannut jälleen pari kautta Sammossa, kauden Tsekin liigaa ja marraskuusta 2018 alkaen Ranskan Pro B -liigassa AS Cannesissa.


title: Ziryab

text: Ziryab, oikealta nimeltään Abu Hasan Ali Nafi, (789-857) oli Al-Andalusin maineikkain kurdilainen muusikko, joka esitteli emiiri Abd ar-Rahman II:n hovissa filosofisia, tähtitieteellisiä, astrologisia ja lääketieteellisiä keksintöjään sekä vaikutti Cordoban kalifaatin hallinnon uudistamiseen. Lisänimensä Ziryab (arab. mustarastas tai musta satakieli) hän sai afrikkalaisperäisen ulkomuotonsa, puhetaitonsa ja lauluäänensä vuoksi.


title: Ziryab

text: Ziryab oli syntynyt Mesopotamiassa Mosulin lähi-alueella ja sai koulutuksensa Bagdadissa isäntänsä, kuuluisan hovimuusikon Ishak al-Mawsilin luona. Kalifi Harun al-Rashid ihastui nuorukaiseen kuultuaan tämän soittoa ja kuninkaalle sepitettyä laulua. Tästä mustasukkaisena Ziryabin opettaja ja isäntä Ishak pakotti entisen suojattinsa valitsemaan maastalähdön tai kuoleman.


title: Ziryab

text: Ziryab matkasi länteen pitkin Pohjois-Afrikkaa. Hän viipyi hetken Kairouanissa emiiri Ziyadat Allah I:n (817–38) hovissa, mutta arvosteltuaan tätä vuonna 821 yhdessä laulussaan sai jatkaa pakomatkaansa.


title: Ziryab

text: Ziryab siirtyi Cordobaan emiiri Abd ar-Rahman II:n hoviin 822, jossa hänen kuukausittainen palkkansa oli 200 dinaaria. Lisäksi hän sai 3000 dinaaria vuodessa sekä jokaisesta muslimijuhlasta erikseen korvattavan 1000 dinaaria ja kahdesta vuosittaisesta muusta juhlasta 500 dinaaria kummastakin. Palkkaukseen kuului vielä tarvikkeita 40 000 dinaarin edestä sekä Ziryabin neljälle muusikkopojalle kullekin 20 dinaarin kuukausikorvaus. Lisäksi säädettiin, että hän sai paikan emiirin pöydästä,” jotta hänen laulunsa hyvin kuuluisi". Menestys sai myös kateutta aikaiseksi ja runoilija Al-Ghazzali sepitti muusikosta satiirin.


title: Ziryab

text: Ziryab perusti Cordobaan konservatorion vuonna 822, josta ainakin kolmekymmentä nuorta naista valmistui hovimuusikoiksi. Hän opetti laulajille oikeaa hengitystä sitomalla turbaanin rintakehän ympäri ja ääntämystä laittamalla puupalan hampaiden väliin. Hän lisäsi luuttuun viidennen kielen ja valmisti plektran kotkan kynsisä; hänen tiedetään osanneen ulkoa yli tuhannen laulun sanat ja sävelet ja hän loi yhä edelleen Pohjois-Afrikan musiikissa vaikuttavat nouba-musiikin kirjoittamisen standardit. Hänen musiikillinen ajattelunsa kuuluu yhä espanjalaisessa musiikissa ja Paco de Lucia onkin nimennyt yhden albumeistaan hänen mukaansa.


title: Ziryab

text: Musiikin lisäksi Ziryabin oli tärkeä muodin luoja Cordobassa. Hänellä oli varastossaan loppumaton joukko viihdyttäviä ja opettavaisia kertomuksia ja hänellä oli syvällinen kirjallisuuden tuntemus. Kuningas ja maan mahtavat matkivat hänen tapojaan ja hänen nimestään tuli juhlittu Espanjassa. Hän loi uuden kampausmuodin, hänen tapansa käyttää hajuvesiä, vaatteita sekä valmistaa ruokia levisivät al-Andalusiin. Juoma-astioina hän käytti metallisten pikarien sijaan kristallisia. Ziryab keksi tavan pestä vaatteet suolaa apuna käyttäen niin, jälkeen näyttivät uusilta. Hän toi parsan keräyksen ja syönnin Eurooppaan sekä kehitti öljyssä paistetut kalapallot, joiden nimi Andalusiassa edelleen on "takalliyah Ziryab", Ziryabin paistinkalat. Vaatteet oli hänen mukaan vaihdettava vuodenaikojen mukaan ja kesäisin oli käytettävä vaaleita ja talvella tummia kankaita. Lääketieteen alalla hän paransi suuhygieniaa kehittämällä tehokkaan ja hyvänmakuisen hammastahnan. Lisäksi hän toi shakin ja poolon Eurooppaan sekä perusti kosmetiikkakoulun naisille.


title: Ziryab

text: Jesus de Prado Plumed on kyseenalaistanut osan Ziryabin musiikillisista keksinnöistä ja olettanut, että suuri osa aikakauden musiikin kehitys on laitettu Ziryabin nimiin.


title: HMS Volage (R41)

text: HMS Volage (viirinumerot R41 ja F41) oli Britannian Kuninkaallisen laivaston V-luokan hävittäjä, joka palveli toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna, jolloin sen viirinumero vaihdettiin F41:ksi.


title: HMS Volage (R41)

text: Alus tilattiin 1. syyskuuta 1941 J. Samuel White and Companyltä Cowesista Isle of Wightilta osana 8. hätälaivuetta (). Sen köli laskettiin 31. joulukuuta 1942 ja alus laskettiin vesille 15. joulukuuta 1943. Alus valmistui 26. toukokuuta 1944 ja se oli varustettu palvelemaan pohjoisilla merialueilla.


title: HMS Volage (R41)

text: Alus osui 22. lokakuuta 1946 miinaan Korfun kanavassa. Se korjattiin Maltalla, jonka jälkeen alus siirrettiin 1949 Britteinsaarille reserviin. Alus muutettiin valmistajan telakalla sukellusveneentorjuntafregatiksi, mistä se palasi palvelukseen 1954 liitettynä Dartmouthin koulutuslaivueeseen. Vuonna 1956 alus siirrettiin reserviin Portsmouthissa. Alus sijoitettiin poistolistalle ja se myytiin 28. lokakuuta 1972 BISCOlle romutettavaksi. Alus hinattiin Poundsille Portchesteriin myöhemmin samana vuonna.


title: Chikugon provinssi

text: Chikugo () oli Japanin provinssi, joka kattoi nykyisen Fukuokan prefektuurin Kyūshūn saarella. Sitä ympäröivät Hizenin, Chikuzenin, Bungon ja Higon provinssit.


title: Chikugon provinssi

text: Sengoku-kaudella provinssi jakaantui kahteen läänitykseen, joista eteläistä osaa hallitsi Tachibana-klaani ja pohjoista Arima-klaani.


title: Al-Mansur Ibn Abi Aamir

text: Abu Aamir Muhammad Ibn Abdullah Ibn Abi Aamir, Al-Hajib Al-Mansur arab.:أبو عامر محمد بن عبد الله بن أبي عامر الحاجب المنصور (n. 938 - elokuun 8. 1002), joka tunnetaan paremmin Almanzorina, oli muslimivaltio Al-Andalusin "de facto" -hallitsija 900-luvun lopulla ja 1000-luvun ensimmäisinä vuosina. Hänen aikanaan maurien valta oli suurimmillaan Iberian niemimaalla.


title: Al-Mansur Ibn Abi Aamir

text: Hän syntyi nimellä Muhammad Ibn Abi Aamir ylhäiseen algercirasilaiseen arabiperheeseen. Hän saapui Córdoban hoviin lain ja kirjallisuuden opiskelijana. Hänestä tuli prinssi Hisham II:n tilanhoitaja.


title: Al-Mansur Ibn Abi Aamir

text: Muutamassa vuodessa hän juonitteli itsensä vaatimattomasta tehtävästään vaikutusvaltaisiin tehtäviin eliminoiden poliittiset kilpailijansa matkan varrella. Kun kalifi al-Hakam II kuoli vuonna 976, Ibn Abi Aamir auttoi 12-vuotiasta Hisham II:ta nousemaan valtaistuimelle. Al-Mansurilla oli myös paljon vaikutusvaltaa nuoren Hisham II:n äitiin Subhiin. Kaksi vuotta myöhemmin al-Mansurista tuli hajib (vastasi al-Andalusissa Lähi-Idän suurvisiirin arvoa). Seuraavien kolmen vuoden aikana hän vakiinnutti valtansa rakennuttamalla itselleen palatsin Córdoban reunamille, al-Madina az-Zahiraan, samaan aikaan eristämällä nuoren kalifin, josta tuli käytännössä katsoen Medina Azaharan vanki.


title: Al-Mansur Ibn Abi Aamir

text: Vuonna 981 palatessaan Córdobaan Torrevicenten taistelusta, jossa hän murskasi viimeisen kilpailijansa (ja anoppinsa, Ghalib al-Nasirin, hän otti itselleen nimen "'al-Mansur bi-llah", "Jumalan armosta voitokas". Kristityssä Euroopassa häntä kutsuttiin "Almanzoriksi".


title: Al-Mansur Ibn Abi Aamir

text: Hänen otteensa vallasta al-Andalusissa oli rajaton. Hän omisti itsensä sotilaskampanjoille niemimaan kristittyjä valtioita vastaab. Hän järjesti ja oli mukana 57 sotaretkellä, joista hänen joukkonsa voittivat kaikki. Sotaretkien järjestämiseksi hän tuotti maahan berberipalkkasotilaita, mikä järkytti tuon ajan poliittista järjestystä.


title: Al-Mansur Ibn Abi Aamir

text: Vaikka al-Mansur kävi taisteluja pääasiassa Leónin ja Kastilian kuningaskuntia vastaan, vuonna 985 hän hävitti Barcelonan ja vuonna 997 Santiago de Compostelan Galiciassa, missä sijaitsee apostoli Jaakobin hauta. Hänen säälimättömät hyökkäyksensä katolisia vastaan saivat aikaan myöhemmin paavi Leo XII:n bullan nimeltä "Deus Omnipotens" (1884) joka koski pyhän Jaakobin pyhiinvaellusreittiä. Hän kirjoitti Almanzorin Santiagon-valloituksesta näin:


title: Al-Mansur Ibn Abi Aamir

text: "Valloituksen aikana he tuhosivat monia kaupunkeja. Almanzor tiesi pyhän Jaakobin hautakammioon liittyvän uskonnollisen merkityksen, ja ajatteli että mikäli hän onnistuisi tuohamaan haudan, hän hallitsisi espanjalaisten hartainta paikkaa, sillä temppeli oli espanjalaisen uskon kulmakivi. Ja niin hän lähetti joukkojensa päälliköt marssimaan suoraan Compostelaan, ohjeinaan hyökätä kaupunkiin, ja tuhota temppeli sekä kaikki pyhät esineet jotka tulisivat heitä vastaan.


title: Al-Mansur Ibn Abi Aamir

text: Mutta Jumala pysäytti tulipalon, joka oli sytytetty pappilan sisäänkäynnille ja joka jo levisi hautakammiossa, ja aiheutti Almanzorille ja hänen joukoilleen hirvittäviä kärsimyksiä, mikä pakotti heidät vetäytymään Compostelasta. Melkein kaikki maurit kuolivat Almanzorin äkillisen kuoleman jälkeen. Kaikki tämä tapahtui kun tulipalon tuhkat olivat vielä ympäri hautaholvia todistuksena vihollisen julmuudesta, mutta samalla myös merkkinä Jumalan varjeluksesta."


title: Al-Mansur Ibn Abi Aamir

text: Al-Mansur kävi useita sotaretkiä myös Navarran kuningaskuntaa vastaan, mukaan lukien hänen pisin sotaretkensä, jonka aikana hän voitti kastilialaisen armeijan Cerveran taistelussa.


title: Al-Mansur Ibn Abi Aamir

text: Hän nai Abdan, Sancho II:n, Navarran kuninkaan tyttären, joka synnytti hänelle pojan, Abd-al Rahmanin. Hänet tunnettiin yleisesti nimellä Sanchuelo ("Pikku Sancho", arabiaksi "Shanjoul").


title: Al-Mansur Ibn Abi Aamir

text: Hänen pohjoisessa saamansa voitot saivat aikaan niemimaan kristittyjen hallitsijoiden liittymisen häntä vastaan n. vuonna 1000. Al-Mansuria seurasi hänen poikansa Abd al-Malik al-Muzaffar, joka jatkoi Al-Andalusin hallitsemista hajibina kuolemaansa asti vuonna 1008.


title: Al-Mansur Ibn Abi Aamir

text: Abd al-Malikin jälkeen hänen velipuolensa Abd al-Rahman Sanchuelo siirtyi valtaan. Hän yritti kuitenkin kaapata kalifaatin itselleen Hishamilta, sillä al-Mansur oli käytännössä katsoen riistänyt kalifilta lähes kaiken vallan. Se johti maan sisällissotaan, ja kalifaatti hajosi kilpaileviin taifa-valtakuntiin. Hajoaminen koitui muslimi-Iberian kohtaloksi, sillä kristityt kuningaskunnat pystyivät valloittamaan itsenäiset taifat yksi kerrallaan.


title: Al-Mansur

text: Al-Mansur voi tarkoittaa seuraavia:


title: 55 Cancri f

text: 55 Cancri f on noin 41 valovuoden päässä Maasta sijaitsevaa tähteä 55 Cancri A kiertävä eksoplaneetta Ravun tähdistössä. Se on viides tähtijärjestelmästä löydetty planeetta ja etäisyyden mukaan neljäs tähdestä. 55 Cancri f oli ensimmäinen eksoplaneetta, jonka tunnuskirjain oli "f".


title: 55 Cancri f

text: 55 Cancri f:n löytämisestä mainittiin ensimmäisen kerran American Astronomical Societyn kokouksessa huhtikuussa 2005, kuitenkin uutinen planeetan löytämisestä kerrottiin julkisuuteen vasta vuonna 2007. 55 Cancri f oli ensimmäinen eksoplaneetta, jonka kiertoradan tiedettiin olevan kokonaan elinkelpoisella vyöhykkellä. Lisäksi 55 Cancrista tuli ensimmäinen tähti, jota tiedettiin kiertävän 5 planeettaa (Auringon lisäksi).


title: 55 Cancri f

text: International Astronomical Unionin järjestämässä julkisessa eksoplaneettojen nimeämiskilpailussa 55 Cancri f:lle ehdotettiin nimeksi Harriot, astronomi Thomas Harriotin mukaan.


title: 55 Cancri f

text: 55 Cancri f:n kiertorata on noin 0,781 AU:n päässä tähdestään, ja planeetan vuosi on 260 päivän pituinen. Säteittäisliiketutkimuksen mukaan 55 Cancri f:n massan alaraja on 0,144 kertaa Jupiterin massa eli puolet Saturnuksen massasta. Planeetan kiertoradan on useasti arvioitu olevan lähes ympyrän muotoinen.


title: 55 Cancri f

text: Hubble-avaruusteleskoopin avulla tehtyjen astrometristen tutkimusten perusteella 55 Cancria kiertävä, ulompi planeetta 55 Cancri d on inklinoitunut 53°:n kulmaan. Mikäli tämä on totta ja tähtijärjestelmä on koplanaarinen, 55 Cancri f:n massa voisi olla 25% suurempi kuin sen arvioitu alaraja eli noin 0,18 Jupiterin massaa.


title: 55 Cancri f

text: Koska planeettaa ei löydetty suoraan vaan säteisnopeusmenetelmän avulla tarkkailemalla tähteä, jota se kiertää, ominaisuudet kuten säde, koostumus ja lämpötila ovat tuntemattomia. Planeetan massa on noin puolet Saturnuksen massasta. Tämä viittaa siihen, että 55 Cancri f on luultavasti kaasujättiläinen, jolla ei ole kiinteää pintaa. Kuitenkin, koska planeetta on elinkelpoisella vyöhykkeellä, sen mahdollisen kuun pinnalla voisi olla nestemäistä vettä.


title: Veinoplus

text: Veinoplus on luokan IIa lääkinnällinen laite, jolla on CE-merkintä. Laite on tarkoitettu käytettäväksi laskimovajaatoiminnan hoidossa. Kyseessä on neuromuskulaari stimulaattori, jonka on kehittänyt amerikkalainen tiedemies, Jozef Cywinski.


title: Veinoplus

text: Veinoplus on taskukokoinen laite varustettuna kahdella elektrodilla. Laitteessa on kolme painiketta: keskimmäinen on päälle/pois -painike ja kaksi muuta merkittyinä “+” ja “-” –merkein, ovat painikkeita, joilla säädetään stimuluksen voimakkuutta. Elektrodit tulee asettaa pohkeeseen: joko molemmat elektrodit yhteen pohkeeseen, jos laskimovajaatoiminta on vain toisessa jalassa tai yksi elektrodi kumpaankin pohkeeseen, mikäli molemmissa jaloissa on laskimovajaatoimintaa.


title: Veinoplus

text: Veinoplus teknologia perustuu sähköstimulaatioon. 9V pariston johdosta laitteen antamat sähköimpulssit ovat alhaista taajuutta ja jännitettä. Input power on alle 0.3W ja output power on alle 0.05W. Veinoplus-laitteen ja muiden sähköisten lihasstimulaattoreiden ero on impulssien aaltomuodossa. Tällä ainutlaatuisella aaltomuodolla sähköinen kenttä pääsee syvälle läpi pohkeen ja siten stimuloi tärkeää kudosmäärää. Tämän seurauksena Veinoplus aiheuttaa syvien lihasten supistelun vaikka molemmat elektrodit ovat yli metrin etäisyydellä toisistaan, esimerkiksi yksi elektrodi kummassakin pohkeessa.


title: Veinoplus

text: Veinoplus tuottaa turvallisia ja kivuttomia sähköisiä impulsseja. Itse asiassa signaalin voimakkuus on alle rajojen, jotka ovat asettaneet Association for the Advancement of Medical Instrumentation ja American National Standards Institute (AAMI / ANSI ; NS-4; 1986/2002). Laite ei aiheuta kohtuuttomia sähkömagneettisia häiriöitä. Näin sitä voidaan käyttää lentokoneessa, paitsi nousun ja laskun aikana. Lopuksi, tutkimus raskaana olevilla naisilla on osoittanut, että Veinoplus –laitteella ei ole haittavaikutuksia sikiölle eikä raskaudelle.


title: Veinoplus

text: Veinoplus aktivoi pohjelihaspumpun, mikä on vastuussa noin 80 %:sti laskimoveren paluusta. Pohjelihassupistukset puristavat syviä laskimoita ja pumppaavat laskimoverta sydäntä kohti painovoimaa vastaan.


title: Veinoplus

text: Voimme nostaa esiin kolme hemodynaamista vaikutusta:


title: Veinoplus

text: Veinoplus on tarkoitettu käytettäväksi kroonisten laskimovajaatoiminnan oireiden hoidossa:


title: Veinoplus

text: Veinoplus voi myös helpottaa kroonisen laskimoperäisen haavauman paranemista.


title: Veinoplus

text: Veinoplus –laitetta voivat käyttää joko potilaat, jotka kärsivät laskimotaudista tai joilla on riski laskimovajaatoiminnalle:


title: Veinoplus

text: Ainoa vasta-aihe Veinoplus-laitteen käytölle on sydämentahdistin.


title: Heikki Väisänen

text: Heikki Väisänen (29. syyskuuta 1864 Lapinlahti – 25. marraskuuta 1940 Lapinlahti) oli kansanedustaja ja ammatiltaan vahtimestari. Hän oli kansanedustaja kolmeen otteeseen, 1917, 1919 ja 1929–1930. Kahdella ensimmäisellä kerralla hän oli ehdokkaana Viipurin läänin itäisessä vaalipiirissä Sosialidemokraattinen puolueen listalla, kolmannella Kuopion läänin läntisessä vaalipiirissä Työväen ja pienviljelijäin puolueen listalla.


title: Heikki Väisänen

text: Väisänen toimi rakennustyömiehenä Viipurissa, vaihdemiehenä ja rautatierakennustyömiehenä Kivennavan Raivolassa yli 20 vuotta, pienviljelijänä Parikkalassa 1906–1921 sekä vahtimestarina Iisalmessa vuodesta 1922. Hänet vangittiin poliittisista syistä 1930.


title: Heikki Väisänen

text: Väisänen oli kunnallispolitiikassa Iisalmen kaupunginvaltuuston jäsen.


title: Sture Fjäder

text: Sture Roger Fjäder (s. 14. maaliskuuta 1958 Hanko) on suomalainen ammattiyhdistysjohtaja. Hän on johtanut Akavaa vuodesta 2011.


title: Sture Fjäder

text: Aiemmin Fjäder toimi Suomen Ekonomiliiton edunvalvontajohtajana ja Ylemmät Toimihenkilöt YTN:n puheenjohtajana.


title: Sture Fjäder

text: Fjäder kirjoitti ylioppilaaksi Hangö Gymnasiumista vuonna 1977. Varusmiespalveluksensa hän suoritti Uudenmaan prikaatissa toimien varusmiestoimikunnan päätoimisena puheenjohtajana. Hän on sotilasarvoltaan alikersantti.


title: Sture Fjäder

text: Syksyllä 1978 Fjäder aloitti valtiotieteiden opinnot Svenska social- och kommunalhögskolanissa (Soc&kom) Helsingissä. Fjäder toimi vuoden 1979 Soc&komin ylioppilaskunnan pääsihteerinä. Sosionomiksi hän valmistui vuonna 1981 ja kauppatieteiden maisteriksi vuonna 2000.


title: Sture Fjäder

text: Fjäder aloitti politiikan nuorena teinikunnassa Hangossa, jossa ainut porvarillinen vaihtoehto oli RKP. Hän toimi RKP:n Svensk Ungdomin Uudenmaan piirin toiminnanjohtajana ja oli suomenruotsalaisten kansankäräjien jäsenenä.


title: Sture Fjäder

text: Vuoden 1980 kunnallisvaaleissa Fjäder valittiin RKP:n listalta Hangon kaupunginvaltuustoon. Hänestä tuli Hangon asemakaavalautakunnan jäsen. Hän toimi tehtävässä seitsemän vuotta vuoteen 1988 asti. Ensimmäisen valtuustokautensa ajan Fjäder toimi myös RKP:n piiriasiamiehenä vastaten vaali- ja koulutustyöstä.


title: Sture Fjäder

text: Vuoden 1984 kunnallisvaaleissa Fjäder tuli valituksi uudelleen ja samalla hän nousi asemakaavalautakunnan puheenjohtajaksi. Vuosina 1984–1986 hän toimi Svenska Landskapsförbundin hallituksen jäsenenä ja vuosina 1985–1988 Länsi-Uudenmaan seutukaavaliiton hallituksen jäsenenä. Fjäder jättäytyi pois kunnallispolitiikasta vuonna 1988. Hän erosi myöhemmin RKP:sta puolueen sisäisten riitojen vuoksi ja liittyi kokoomukseen, jossa hän on toiminut rivijäsenenä ja taustavaikuttajana. Poliittiselta linjaltaan Fjäder katsoo olevansa "kokoomuslainen porvari" muttei oikeistolainen.


title: Sture Fjäder

text: Fjäder siirtyi ammatillisen edunvalvonnan piiriin vuonna 1987, jolloin hän aloitti kaksi vuotta kestäneen toimen akavalaisen OAJ:n ruotsinkielisen jäsenjärjestön Finlands Svenska Lärarförbundin ("Suomen ruotsalainen opettajaliitto") järjestösihteerinä. Vuonna 1989 hän siirtyi Suomen Ekonomiliiton julkisen sektorin asiamieheksi. Vuonna 1995 tehtävänimikkeeksi muuttui apulaismarkkinatyöpäällikkö. Neuvottelupäälliköksi hän yleni vuonna 1995 ja lopulta edunvalvontajohtajaksi vuonna 2004. Pohjoismaisen ekonomiliiton Nordiska Civilekonomiförbundin pääsihteerinä hän toimi vuosina 1991, 1995 ja 1999.


title: Sture Fjäder

text: Ura Akavassa eteni myös Ylempien Toimihenkilöiden. Vuonna 1994 Fjäderistä tuli YTN:n hallituksen ja työvaliokunnan jäsen. Akavan hallituksen jäsen hänestä tuli vuonna 1995 ja työvaliokunnan 2000. JUKO:n valtion neuvottelukunnan varapuheenjohtajana toimi 1995–2000. Vuonna 2005 hänestä tuli YTN:n varapuheenjohtaja ja vuonna 2007 puheenjohtaja. Vuonna 2009 Heikki Kauppi valittiin YTN:n uudeksi puheenjohtajaksi ja Fjäder varapuheenjohtajaksi. Vuosina 2003–2007 hän toimi Akavan elinkeinopoliittisen toimikunnan puheenjohtajana.


title: Sture Fjäder

text: Vuoden 2011 alussa YTN:n puheenjohtajana ja Ekonomiliiton edunvalvontajohtajana toiminut Fjäder asettui ehdolle Akavan puheenjohtajaksi. Takanaan hänellä oli suurin jäsenliitto OAJ, Ekonomiliitto ja kolme muuta liittoa. Vaalipäällikkönä hänellä oli Jutta Urpilaisen SDP:n puheenjohtajaksi nostanut sosiaalidemokraatti, Ekonomiliiton asiamies Tage Lindberg. Huhtikuussa 2011 hänen arvioitiin Helsingin Sanomissa ennakkosuosikiksi. Vastaehdokkaat olivat Lääkäriliiton toiminnanjohtaja Heikki Pälve (kok.), Tekniikan Akateemisten toiminnanjohtaja Heikki Kauppi (kok.), Akavan neuvottelujohtaja Minna Helle (sit.) ja Akavan Erityisalojen toiminnanjohtajana Salla Luomanmäki (sit.). Fjäder oli aiemmin ollut Akavan istuvan johtajan Matti Viljasen vastaehdokkaana ja omien sanojensa mukaisesti Akavan puheenjohtajuus oli melkein ainut tehtävä, joka häneltä enää oli hoitamatta ja kyse viimeisestä mahdollisuudesta. 25. toukokuuta 2011 Akavan liittokokous valitsi Fjäderin puheenjohtajaksi toimikaudelle 2011–2015. Tärkeimmäksi tehtäväkseen Fjäder nosti Akavan yhteiskuntapoliittisen vaikutusaseman vahvistamisen. Hänet valittiin jatkokaudelle 26. toukokuuta 2015.


title: Sture Fjäder

text: Marraskuussa 2011 Fjäder arvosteli Auto- ja Kuljetusalan Työntekijäliitto AKT:tä raamisopimuksen viivästymisestä. Maaliskuussa 2012 hän otti kantaa Timo Rädyn käytökseen Hilkka Ahteen erottamisjupakassa.


title: Sture Fjäder

text: Fjäderin mukaan opiskelupaikkojen määrää tulisi tietyillä aloilla vähentää merkittävästi akateemisen työttömyyden hillitsemiseksi.


title: Sture Fjäder

text: Fjäderin äidinkieli on ruotsi. Hän on toista kertaa naimisissa ja hänellä on poika. Fjäder asuu Helsingin Länsi-Pakilassa, mutta viettää edelleen paljon aikaa synnyinseuduillaan Hangossa.


Jääkiekon C-sarjan maailmanmestaruuskilpailut 1999 pelattiin Alankomaiden Eindhovenissa 5. - 11. huhtikuuta. Jugoslavia ei saanut kutsua kisoihin Kosovon kriisin takia.


title: Jääkiekon C-sarjan maailmanmestaruuskilpailut 1999

text: Alankomaat nousi B-sarjaan. Kiina ja Etelä-Korea Kaukoidän karsintaan, jonka voittajalle paikka A-sarjassa ja kahdelle muulle C-sarjassa. Kolmas karsija on Japani. Sarjasta ei pudotettu yhtään joukkuetta.


title: Andrea Caldarelli

text: Andrea Caldarelli (s. 14. helmikuuta 1990 Pescara) on italialainen moottoriurheilija. Hän on kilpaillut mm Eurocup Formula Renault ja Italian Formula Renault-sarjoissa vuonna 2010. Hän kilpaili myös Aasian GP2-sarjassa kaudella 2011 saavuttamatta pisteitä. Vuonna 2011 Caldarelli kilpaili GP3-sarjassa Tech 1 Racing-tallissa. Hän aloitti kauden vahvasti ajamalla toiseksi kauden avauskilpailussa, jossa hän ajoi myös kilpailun nopeimman kierroksen. Hän kuitenkin joutui myöhemmin väistymään sarjasta, kun hänelle ei saatu kunnon budjettia kasaan siihen, että olisi saanut jatkaa kauden loppuun. Hänet korvasi Thomas Hylkema Valencian kilpailusta lähtien. Caldarelli ehti saavuttaa yhteensä 20 pistettä ja kaksi nopeinta kierrosta sijoittuen pisteissä kymmenenneksi. Caldarelli siirtyi loppukaudesta ajamaan Formula Nippon-sarjaa. Vuodesta 2012 Caldarelli on ajanut Super GT-sarjaa.


title: Jenna Harrison

text: Jenna Harrison (s. 1981) on brittiläinen näyttelijä, joka palkittiin Verona Love Screens -elokuvajuhlilla elokuvasta "My Brother Tom". Hän on esiintynyt pääosin draamasarjoissa ja elokuvissa, kuten "Stranded", "Confessions of an Ugly Stepsister", "Puutarhaetsivät", "Sairaalaelämää" ja "Against the Dark".


title: Beta Cancri

text:
Beta Cancri eli β Cancri on Ravun tähdistön kirkkain tähti. Sen etäisyys Maasta on noin 290 valovuotta.
Beta Cancri on kaksoistähti. Ensimmäinen tähdistä, Beta Cancri A, on oranssi K-tyypin pääsarjan tähti, jonka näennäinen kirkkaus on +3,536. Toinen tähdistä on huomattavasti himmeämpi ja pienempi Beta Cancri B.


title: Katō Yoshiaki

text: Katō Yoshiaki (, 1563 – 7. lokakuuta 1631) oli japanilainen daimio, joka palvelii sotilasdiktaattori Toyotomi Hideyoshia. Yoshiaki keräsi mainetta etenkin Shizugataken taistelussa, jonka myötä hänet nimettiin yhdeksi Shizugataken seitsemästä keihäästä. Yoshiaki myös osallistui Hideyoshin Korean kampanjaan, jonka aikana hän toimi laivaston amiraalina. Hänen laivastonsa kuitenkin tuhoutui korealaisen Yi Sun-sinin hyökkäyksessä.


title: Katō Yoshiaki

text: Hideyoshin kuoltua Japanin daimiot hajosivat kahteen leiriin Ishida Mitsunarin ja Tokugawa Ieyasun ympärille, ja Yoshiaki valitsi näistä jälkimmäisen. Saatuaan tärkeän voiton Sekigaharan taistelussa, Ieyasu laajensi Yoshiakin läänityksen kaksinkertaiseksi.


title: Cuscon julistus

text: Cuscon julistus on kaksisivuinen aiesopimus, jonka allekirjoittivat kaksitoista Etelä-Amerikan valtiota 8. joulukuuta 2004 Cuscossa, Perussa. Julistuksessa ilmoitetaan Etelä-Amerikan valtioiden unionin perustamisesta ja esitetään alueellisen parlamentin, yhteisen talousalueen ja yhteisen rahayksikön käyttöönottoa.


title: Al-Mansur (abbasidi)

text: Al-Mansur eli Abu Ja'far Abdallah ibn Muhammad al-Mansur (714-775 ); arab.:ابو جعفر عبدالله بن محمد المنصور oli toinen abbasidikalifi vuodesta 754 vuoteen 775.


title: Al-Mansur (abbasidi)

text: Al-Mansur syntyi abbasidiperheen kotona heidän muutettuaan Hejazista vuonna 714. “Hänen isänsä, Muhammadin, isoisoisä oli kuulemma Abbas ibn Abd al-Muttalib, Muhammadin nuorin setä; hänen äitinsä oli berberinainen”. Hän oli vallassa vuodesta 754 vuoteen 775. Vuonna 762 hän perusti Madinat as-Salamin, uuden kalifinasunnon ja palatsikaupungin, josta tuli kalifaatin pääkaupungin Bagdadin sydän.


title: Al-Mansur (abbasidi)

text: Al-Mansur oli huolestunut hallintojärjestelmänsä vakaudesta sen jälkeen kun hänen veljensä Abu-l-Abbasin (joka myöhemmin tunnettiin nimellä as-Saffah, "verinen") kuoli. Vuonna 755 hän järjesti Abu Muslim Khorasanin salamurhan. Abu Muslim oli uskollinen vapautettu mies Itä-Iranian Khorasanin provinssista, ja hän oli johtanut abbasidijoukot voittoon umaijadien dynastiaa vastaan Kolmannessa Fitnassa eli muslimien välisessä sisällisodassa vuosina 749-750. Al-Mansurin hallitessa hän oli kalifin alainen, mutta silti Iranin ja Transoksianan kiistämätön johtaja. Salamurhan motiivina näyttää olleen valtakunnan sisäisen valtataistelun estäminen ennalta.


title: Al-Mansur (abbasidi)

text: Korruptioepäilyihin vedoten hän syrjäytti kalifin seuraajaksi valitun Isa bin Musa bin Muhammad bin Alin ja asetti seuraajakseen al-Mahdin. Isoveljensä Saffahin tavoin hän halusi yhdistää maan, joten hän hankkiutui eroon kaikista vastustajistaan.


title: Al-Mansur (abbasidi)

text: Lukuisien lähreiden mukaan al-Mansur vangitsi imaamin Abu Hanifan. Myös Malik ibn Anas, malakilaisuuden perustajaa, ruoskittiin hänen valtansa aikana, mutta al-Mansur itse ei suvainnut sitä – itse asiassa, se oli hänen serkkunsa, Madinahin kuvernööri, joka hyväksyi tuomion. Al-Mansur puolestaan rankaisi serkkuaan, ja hyvitti Malik ibn Anasia kärsimästään tuomiosta.


title: Al-Mansur (abbasidi)

text: Hänen valtansa aikana islamilainen kirjallisuus ja tieteen kukoistuskausi oli aluillaan, jota avusti abbasidien suvaitsevaisuus persialaisia ja muita umaijadien sortamia ihmisiä kohtaan. Vaikka umaijadikalifi Hisham ibn Abd al-Malik oli omaksunut persialaisen hovikäytännön, vasta al-Mansurin hallinnon aikana persialaista kirjallisuutta ja oppineisuutta alettiin arvostaa islamilaisessa maailmassa. "Shu'ubiya"-liikkeen suosion kasvu persialaisten oppineiden keskuudessa al-Mansurin kaudella oli seurausta sensuroinnin lieventymisestä persialaisnationalismia kohtaan. "Shu'ubiya" oli persialaisten keskuudessa ollut liike, joka uskoi että persialainen oli arabialaista taidetta ja kulttuuria kehittyneempää. Liike edisti arabialais-persialaista vuoropuhelua 700-luvulla.


title: Al-Mansur (abbasidi)

text: Persialaisen oppineisuuden nousuakin tärkeämpää oli kenties lukuisien ei-arabien kääntyminen islaminuskoon. Umaijadit olivat pyrkineet estämään käännynnäisyyden pystyäkseen keräämään jizyaa, eli ei-muslimeihin kohdistuvaa veroa. Abbasidihallinnon, ja etenkin al-Mansurin, sallivuus mahdollisti islamin kasvun alueellaan. Vuonna 750 noin 8 % kalifaatin asukkaista oli muslimeja. Al-Mansurin valtakauden loppuun mennessä luku lähes kaksinkertaistui 15 %:iin.


title: Al-Mansur (abbasidi)

text: Al-Mansur kuoli vuonna 775 matkallaan Mekkaan tehdessään hadžia. Hänet haudattiin jonnekin matkan varteen yhteen sadoista haudoista jotka oli kaivettu hänen ruumiinsa piilottamiseksi umaijadeilta. Häntä seurasi hänen poikansa al-Mahdi.


title: Al-Mansur (abbasidi)

text: Al-Masudi mainitsee "Kultaisissa niityissä ja timanttikaivoksissa" useita anekdootteja jotka kuvaavat kalifin luonnetta. Hän kertoo sokeasta runoilijasta, joka lausuu kahdesti umaijadeille suunnattuja ylistysrunoja tietämättään al-Mansurille, abbasidikalifille. Al-Mansur palkitsi runoilijan säkeistään. Al-Masudi kertoo samassa yhteydessä tarinan al-Mansurin lähelle tulleesta nuolesta, jonka sulkiin ja varteen on kaiverrettu säkeitä. Säkeet saivat hänet tutkimaan epäoikeudenmukaisesti tuomitun hamadanilaisen aatelisen tilannetta, ja vapauttamaan hänet. Teoksessa on myös kuvaus pahaenteisistä säkeistä, jotka al-Mansur näki kirjoitetun seinälle juuri ennen kuolemaansa.


title: Al-Mansur (abbasidi)

text: Kuollessaan kalifi jätti taakseen aarrekammion, jossa oli kuusisataatuhatta dirhamia ja neljätoista miljoonaa dinaaria.


title: Al-Mansur (abbasidi)

text: Al-Mansurin luonteesta on myös negatiivisempia kuvauksia. Hänen hajustajansa, Jamra, kertoo erityisen järkyttävän tarinan siitä, miten al-Mansur kohteli alideja. Jamran mukaan al-Mansurin lähtiessä viimeiselle pyhiinvaellusmatkalleen, hän jätti miniälleen, Ritalle, varastojensa avaimet, mutta kielsi tätä avaamasta tiettyä ovea paitsi jos olisi aivan varma siitä että al-Mansur oli kuollut. Kun hän oli kuollut, Rita ja hänen miehensä, Muhammad ibn Mansur al-Mahdi riensivät jännittyneinä tuohon erityiseen varastoon.


title: Al-Mansur (abbasidi)

text: Kun Rita ja al-Mahdi avasivat oven, he järkytyksekseen löysivät huoneesta kaikkien al-Mansurin surmauttamien alidien ruumiit. Varastossa oli lukuisia ruumiita kaikista ikäluokista, mukaan luettuna pikkulapsia ja vanhuksia. Jokaisen ruumiin vasempaan korvaan oli laputettu nimi ja sukuluettelo, todistaen al-Mansurin brutaalin alidien kohtelun.


title: Sekigahara

text: Sekigahara on kaupunki Gifun prefektuurissa, Japanissa. Vuonna 2003 siellä asui 8 802 ihmistä, ja väestötiheys oli 178,58 as./km².


title: Sekigahara

text: Alueella käytiin merkittävä Sekigaharan taistelu vuonna 1600. Taistelussa kohtasivat Ishida Mitsunarin ja Tokugawa Ieyasun johtamat liittoumat, ja sen voittajaksi selviytyi sittemmin shōguniksi noussut Ieyasu.


title: Tomi Hirvonen

text: Tomi Hirvonen (s. 11. tammikuuta 1977 Tampere) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan yhteensä 396 SM-liigan runkosarjaottelua tehoin 43+71=114. Jäähyminuutteja kertyi 478.


title: Tomi Hirvonen

text: Puolustavana hyökkääjänä tunnettu Hirvonen osasi pelata sekä keskellä että laidassa. Hän pelasi myös melko fyysistä peliä.


title: Tomi Hirvonen

text: Hirvonen oli Ilveksen kasvatti. Hän voitti joukkueessa A-nuorten SM-hopeaa vuonna 1995. Samana vuonna Québec Nordiquesin tilalle perustettu Colorado Avalanche varasi Hirvosen 207. pelaajana .


title: Tomi Hirvonen

text: Kaudella 1995–1996 Hirvonen debytoi SM-liigassa ja pelasi Ilveksessä 28 runkosarjaottelua tehden yhden maalin. Hän pelasi miesten pelejä myös seitsemän ottelun verran lainalla I-divisioonajoukkue KOO-VEEssa. Kaudella 1997–1998 Hirvonen teki läpimurtonsa SM-liigassa tehdessään 48 runkosarjaottelussa tehot 10+12=22. Tehot olivat hänen yhden kauden piste-ennätys SM-liigassa. Keväällä 1998 Hirvonen voitti SM-hopeaa.


title: Tomi Hirvonen

text: Vuodet 2000–2002 Hirvonen pelasi JYPissä ja kaudeksi 2002–2003 hän siirtyi Lahden Pelicansiin. Kaudeksi 2003–2004 Hirvonen siirtyi Ruotsiin ja HockeyAllsvenskan-joukkue Skellefteå AIK:hon. Hän oli tehoilla 21+21=42 joukkueen paras maalintekijä ja toiseksi paras pistemies Johan Åkermanin jälkeen. Hirvonen jakoi koko HockeyAllsvenskanin maalipörssin yhdeksännen sijan Almtuna IS:n Fredrik Abrahamssonin kanssa. Hän eteni Skellefteån kanssa molempina kausinaan aina Elitserienin karsintoihin saakka, mutta jäi molempina keväinä ilman sarjanousua.


title: Tomi Hirvonen

text: Kaudeksi 2005–2006 Hirvonen palasi Ilvekseen. Kausi jäi hänen uransa viimeiseksi ja vain 26 runkosarjaottelun mittaiseksi selkä- ja polvivaivojen takia.


title: Tomi Hirvonen

text: Hirvonen pelasi kahdeksan B-, 34 nuorten ja 22 poikien maaottelua. Hän pelasi alle 20-vuotiaiden MM-kilpailuissa vuosina 1996 ja 1997. Hirvonen pelasi myös alle 18-vuotiaiden EM-kilpailuissa vuonna 1995 voittaen kultaa.


title: Tomi Hirvonen

text: Hirvosen isoveli Sami toimii Saimaan Pallon apuvalmentajana ja pikkuveli Ville on pelannut myös SM-liigassa. Veljesten isä on Liiga-Ilveksen entinen puheenjohtaja Simo Hirvonen.


title: Rekha

text: Bhanurekha Ganesan (s. 10. lokakuuta 1954), tunnetaan nimellä Rekha, on intialainen näyttelijä, joka työskentelee pääasiassa hindinkielisissä elokuvissa. Hän on näytellyt yli 180 elokuvassa yli 40 vuotta kestäneen uransa aikana. Rekha on voittanut neljä Filmfare Awards -palkintoa, mukaan lukien palkinto elämäntyöstä, ja yhden National Film Awards -palkinnon pääroolistaan vuoden 1981 elokuvassa "Umrao Jaan". Intian valtio myönsi hänelle Padma Shri -palkinnon vuonna 2010.


title: Rekha

text: Rekha syntyi Madrasissa (nykyinen Chennai). Hänen vanhempansa olivat eteläintialaiset näyttelijät Gemini Ganesan ja Pushpavalli, jotka eivät olleet naimisissa. Rekha lopetti opiskelun tavoitellakseen uraa näyttelijänä perheen taloudellisten vaikeuksien vuoksi.


title: Rekha

text: Rekha meni naimisiin liikemies Mukesh Aggarwalin kanssa vuonna 1990. Aggarwal teki itsemurhan vuonna 1991.


title: Suomi sydämessä

text: Suomi sydämessä on Marja-Liisa Kuosmasen 1. kesäkuuta 2011 julkaistu singlekappale vuonna 2012 ilmestyväksi suunnitellulta uudelta pitkäsoitolta. Kappaleen taustalta löytyvät konkaritekijät säveltäjä Veikko Samuli ja sanoittaja Chrisse Johansson.


title: Suomi sydämessä

text: Kappale on suunnattu erityisesti ulkosuomalaisille, joita nykyään asuu ympäri maailmaa enemmän tai vähemmän vakituiseti. Kappale kertoo niistä ajatuksista ja tunteista, joita ihmisellä liikkuu mielessään hänen asuessaan kaukana kotimaastaan, rakkaistaan ja ystävistään.


title: Suomi sydämessä

text: ”Suomi sydämessä” on myös Suomen siirtolaisuusinstituutin järjestämän suuren Suomi sydämessä -ulkosuomalaistapahtuman tunnuslaulu, vaikka kappaletta ei tapahtumaa silmällä pitäen alun perin sävellettykään ja samannimisyys johtuu puhtaasta sattumasta. Suomi sydämessä -tapahtuma järjestetään Turussa 1.–4. heinäkuuta 2011.


title: Juhan Talve

text: Juhan Kristjan Talve (26. marraskuuta 1951 Tukholma – 26. maaliskuuta 2003 Turku) oli virolainen pakolainen, juristi, toimittaja ja kirjailija. Talve levitti länsimaihin tietoa neuvostovallan toiminnasta Virossa. Hän käytti pseudonyymia Sirje Sinilind. Talve toimi pitkään Radio Free Europen toimittajana ja Viron itsenäistyessä hänet valittiin Viron kongressin jäseneksi.


title: Juhan Talve

text: Juhan Talven isä oli kansatieteilijä Ilmar Talve. Talve opiskeli Turun yliopiston oikeustieteellisessä tiedekunnassa. Vuosina 1978–1999 hän oli töissä eläkevakuutusyhtiö Verdandissa (nyk. Veritas).


title: Juhan Talve

text: Juhan Talve toimi Virossa asuvien toisinajattelijoiden yhteyshenkilönä ja levitti länsimaihin informaatiota Viron tilanteesta. Suomessa hän oli Kansallisen Kokoomuksen jäsen ja toimi muun muassa Kokoomuksen Varsinais-Suomen piirin pääsihteerinä vuosina 1970–1976.


title: Juhan Talve

text: Viron itsenäistyessä hän tuli valituksi yli 500-henkisen Viron kongressin jäseneksi yhtenä 35 ulkovirolaisesta. Hän oli mukana muun muassa kirjoittamassa Viron tasavallalle perustuslakia. Myöhemmin hän oli mukana perustamassa Viron kansallista kokoomuspuoluetta "Isänmaa". Myöhemmin, vuosina 1998–1999, hän toimi Viron ulkoministeriössä analyytikkona.


title: Juhan Talve

text: Juhan Talve on julkaissut lukuisia artikkeleja Suomen, Ruotsin ja Viron mediassa, luennoinut ja kouluttanut. Radio Vapaalle Euroopalle hän kirjoitti parinkymmenen vuoden aikaan yli tuhat kommenttia demokratian olemuksesta ja totalitarististen diktatuurien ihmisvihamielisestä luonteesta. Hän oli muun muassa Viron presidentti Toomas Hendrik Ilvesen suuresti arvostama kollega.


title: Juhan Talve

text: Vuonna 1983 ilmestyi Tukholmassa pseudonyymilla 'Sirje Sinilind' hänen teoksensa "Viro ja Venäjä: havaintoja Neuvostoliiton kansallisuuspolitiikasta Virossa 1940–1984", joka käsittelee systemaattisesti neuvostovallan rikollista politiikkaa Viron alueella vuodesta 1940 alkaen. Suomen mediassa teos katkaisi vaikenemisen todellisuudesta miehitetyssä Virossa, kun se esiteltiin avoimen myönteisesti mm. Helsingin Sanomissa ja Yleisradion Ajankohtaisessa kakkosessa. Tämä suomeksi, englanniksi ja unkariksi käännetty teos hermostutti suuresti Viron Neuvostotasavallan johtoa. Teoksen julkaisi Kauko Kareen kustannusyhtiö Alea-Kirja.


title: Juhan Talve

text: Lisäksi hän on kääntänyt muun muassa Joseph Brodskya ja Stig Dagermania viroksi. Ja suomeksi Jakov Vinkovetskia.


title: Yksinkertainen planeettavaihde

text: Yksinkertainen planeettavaihde sisältää toiminnan kannalta kolme osakokonaisuutta: aurinkopyörä (AU), planeettapyörät planeettakannattimellaan (PL) ja sisähammastettu kehäpyörä (KH).


title: Yksinkertainen planeettavaihde

text: Aurinkopyörä on rynnössä eli hammaskosketuksessa planeettapyörien (3-5 kpl) kanssa ja planeettapyörät edelleen kehäpyörän kanssa. Eri osien hammaslukuja formula_1 sitoo toisiinsa yhtälö formula_2. Aurinkopyörän, planeettakannattimen ja kehäpyörän pyörimisnopeuksia formula_3 taas sitoo yhtälöformula_4, missä perusvälityssuhde formula_5.


title: Yksinkertainen planeettavaihde

text:
Valitsemalla yksi osa sisääntuloksi, toinen ulostuloksi ja lukitsemalla jäljelle jäävä osa paikalleen saadaan muodostettua välityssuhde. Yhdestä planeettavaihteesta voidaan saada yhteensä kuusi erilaista (suorasta poikkeavaa) välityssuhdetta. Seitsemäs välitys (eli suora välitys) saadaan kytkemällä jotkin kaksi osaa toisiinsa, jolloin koko planeettavaihde pyörii yhtenä blokkina. Koska lukittu osa ei pyöri eli formula_6 ja välityssuhde formula_7, voidaan pyörimisnopeusyhtälöstä johtaa planeettavaihteelle seuraavan taulukon välityssuhdekaavat.
Kun planeettavaihdetta kootaan, planeettapyörät tulevat planeettakannattimelle symmetrisesti ja pyörien lukumäärä määrää niiden välisen kulman. Tämä ja aurinkopyörän hammasluku taas määräävät, missä vaiheessa (eli missä kohtaa hammasta) kunkin planeettapyörän hammaskosketus aurinkopyörään on muihin planeettapyöriin nähden. Yleensä planeettapyörät ovat eri vaiheissa eli planeettapyörien hampaiden kärjet eivät ole koskaan kosketuksissa aurinkopyörään samalla hetkellä. Toisaalta tämä tilanne määrää myös planeettapyörien vaiheet hammaskosketuksissa kehäpyörän kanssa. Jos hammasluvut on valittu väärin, yksi tai useampi planeettapyörä on väärässä vaiheessa kehäpyörän hammastukseen nähden, eikä planeettavaihdetta pysty kokoamaan. Planeettavaihteen täytyykin toteuttaa seuraava yhteensopivuusehto: aurinkopyörän ja kehäpyörän hammaslukujen summa jaettuna planeettapyörien määrällä täytyy olla parillinen kokonaisluku. Tämä ehto rajoittaa planeettavaihteista saatavien perusvälityssuhteiden määrää, mutta rajoitetta voi kiertää yhteenliittämällä planeettapyöriksi kaksi eri hammasluvun ratasta, jolloin aurinkopyörän kanssa on rynnössä eri hammasluvun ratas kuin kehäpyörän kanssa.


title: Yksinkertainen planeettavaihde

text: Planeettavaihteiden etuja ovat koaksiaalinen rakenne ja suuri momentivälityskyky, kun voima jakautuu useampaan hammaskosketukseen (planeettapyörään) yhtä aikaa. Planeettavaihteessa ei synny myöskään aksiaalisia voimia toisin kuin tavallisessa vinohampaisessa lieriöhammaspyöräparissa.


title: Yksinkertainen planeettavaihde

text: Vaikka yksinkertaisesta planeettavaihteesta voidaan saada seitsemän erilaista välityssuhdetta, normaalisti yhdestä planeettavaihteesta saadaan korkeintaan kaksinopeuksinen vaihteisto, jossa on yksi suora välitys ja yksi suorasta poikkeava välitys. Useampinopeuksiseen vaihteistoon tarvitaan enemmän kuin yksi planeettavaihde tai monimutkaisempi planeettavaihteisto, kuten Simpson- tai Ravigneaux-planeettavaihteisto.


title: Yksinkertainen planeettavaihde

text: Planeettavaihteiden käyttökohteita ovat esimerkiksi kuorma-autojen alue- ja jakajavaihteistot sekä napavälitykset. Käyttämällä yhtä sisääntuloa ja kahta ulostuloa saadaan nelivetoisen auton keskitasauspyörästö erisuurella voiman jaolla etu- ja taka-akselille. Autojen perinteiset automaattivaihteistot muodostetaan usean planeettavaihteen yhdistelmärakenteesta samoin kuin polkupyörien napavaihteet. Käyttämällä kahta moottoria sisääntuloina saadaan esimerkiksi säätyvänopeuksisia teollisuuden kuljettimia tai syöttölaitteita, joissa suuri päämoottori voi olla vakionopeusmoottori ja pienemmällä säätömoottorilla hienosäädetään tarpeen mukaan kuljettimen nopeutta perusnopeudesta ylös- tai alaspäin. Jossain työkoneissa planeettavaihdetta voidaan käyttää vaihteiston ja kytkimen yhdistelmänä: Kun lukittavan osan kytkentä avataan planeettavaihteen sisääntulo voi pyöriä vapaasti ulostulon pysyessä paikallaan, mutta osan lukitsemisen myötä syntyy välityssuhde ja planeettavaihde välittää momenttia. Kun lukitsemiseen käytetään jarrupantaa tai muuta kitkaan perustuvaa tapaa, saadaan pehmeä portaaton kytkeytyminen.


title: Silent Hill: Shattered Memories

text: Silent Hill: Shattered Memories on Climax Studiosin kehittämä ja Konamin julkaisema selviytymiskauhupeli. Peli julkaistiin vuonna 2009 Wiille sekä seuraavana vuonna PlayStation 2:lle ja PlayStation Portablelle. "Silent Hill: Shattered Memories" on seitsemäs "Silent Hill" -pelisarjan osa, ja vuonna 1999 julkaistun "Silent Hill" -pelin uudelleenkerronta.


title: Silent Hill: Shattered Memories

text: Muista "Silent Hill" -peleistä poiketen "Shattered Memoriesissa" ei ole taistelutoimintaa. Pelaajan tulee vältellä ja paeta pelimaailmassa kohtaamiaan hirviöitä. Pelissä on uusia ominaisuuksia, kuten mahdollisuus käyttää matkapuhelinta. Puhelimella pelaaja voi ottaa valokuvia, soittaa puheluita, katsoa karttaa ja vastaanottaa viestejä. Pelin Wii-versio hyödyntää lukuisia Wii-ohjaimen ominaisuuksia kuten liikkeentunnistusta ja kaiutinta.